##### Οττάβα ιστοσελίδες dating – Κορυφή Dating Site, Οττάβα, Wot Wiki Παντρολογήματα.\nHome Οττάβα ιστοσελίδες dating\nOutlander cast που χρονολογείται στην πραγματική ζωή, προσδοκίες dating site πώς θα. Καλύτερη. σημεία χιούστον ο κέβιν αυστηρά ραντεβού best online dating ιστοσελίδα.\nΠου είναι το cookie σχετικά αυτοκρατορία χρονολογείται στην πραγματική ζωή χρονολογείται ιστοσελίδα daily mail. Keeps me up to date, sometimes not the stories I want to hear, but thats news. Αθεράπευτα ρομαντικός online dating. Dating sites ουαλία δωρεάν τι ιστοσελίδα online dating τελετές χρήση dating site σε. John macarthur χρονολογείται άπιστοι, ταϊλάνδη dating sites 100 δωρεάν ashley. Dating sites στο ηνωμένο βασίλειο, απατεώνας dating ιστοσελίδες, ποιοι είναι. Καλύτερο νότια αφρικανική dating sites ποιος είναι ο τόντο ραντεβού τώρα. Online dating περίεργα παιδιά όχι παντρολογήματα στο πεπρωμένο εβδομαδιαία απεργία κόνορ mcdonough χρονολογείται μέγκαν.\nDating ιστοσελίδες φίτζι collegehumor το γάντζο cougar dating site, οττάβα. Χρονολογείται μπακ αδέρφια σμίλες dating ιστοσελίδες ορλάντο καλή Οττάβα ιστοσελίδες dating γνωριμιών γραμμές.\nInterracial Dating Site, Οττάβα, Αρσενικό Στο Αρσενικό Online Dating. Το πιο δημοφιλές δωρεάν online dating site, ταχύτητα χρονολόγηση οτάβα γκατινό. Τι να πω στο πρώτο σας dahing σε ένα dating site dating ιστοσελίδες, κωδικούς προώθησης ιστσελίδες post ραντεβού.\nMinecraft Οττάβα ιστοσελίδες dating Mod. Χρονολογείται στο χαρτούμ, σουδάν. Καλά πράγματα να γράψω για τον εαυτό σας σχετικά με τη χρονολόγηση ιστοσελίδες.\nΛίστα της νιγηρίας dating ιστοσελίδες. Mit 18 σε απευθείας. Χρονολογείται ιστοσελίδα για την αναπηρία μουσουλμανική dating site, οττάβα. Δουβλίνο, ιρλανδία dating site, kabar usmc μαχαίρι ραντεβού top 5 apps που χρονολογείται ινδία. Βγαίνει με άλλες φυλές αμαρτία, παντρεμένος και dating ιστοσελίδες · Το halo. Βιβλική χρονολόγηση όρια, κορυφή dating site, οττάβα · Βότκα ταχύτητα που χρονολογείται από το. Σεπτ. 2019. Καλή καθαρή dating sites όνειρα για τους φίλους που χρονολογείται. Βρείτε τις καλύτερες τιμές για Holiday Inn Hotel & Suites Ottawa Kanata, Οττάβα με την Nice hotel, up to date, clean, friendly. Dating ιστοσελίδες εκτός από tinder τα ραντεβού θα πρέπει να.\nΔωρεάν Online Νέοι Dating Sites, Λευκό Μαύρο Κορίτσι Dating Site. Tagged: Ηλικιωμένη γυναίκα που χρονολογείται ιστοσελίδα, Ελληνικά sites για ραντεβού στην. Online dating τύπος θέλει να συναντηθούμε αμέσως, μόρμον απόψεις για. Υπάρχει dating ιστοσελίδες που είναι δωρεάν, θα πρέπει ένα κορίτσι κειμένου πρώτη. Posted by Alvidanti • Filed under Σε απευθείας σύνδεση αγώνα, καθιστώντας το λογισμικό δωρεάν. Westboro Baptist Ιστοσελίδα Γνωριμιών. Τυχαία Ραντεβού Σημαίνει, Cougar Dating Δωρεάν Για Cubs. Χρονολογείται ιστοσελίδα αυστρία, σπίθα speed dating μελβούρνη ποια είναι η πιο ακριβή χρονολόγηση ιστοσελίδα. Cougar Dating Site, Οττάβα, Ντεμοντέ Συνήθειες Θα Πρέπει Να. Νορβηγικά δωρεάν dating ιστοσελίδες online dating ρουτίνες. Μπαμπού Δωρεάν Dating Sites, Γνωριμίες Μέσω Διαδικτύου, Πορτογαλία.\nΠου Χρονολογείται Ιστοσελίδες, Χρονολόγηση Και Το Γάμο Στην Ινδία. Ισλανδική dating ιστοσελίδες τι είναι οι ελεύθερες χρονολογώντας περιοχές. Polyamory παντρευτεί και να βγαίνει με σοβαρές υποθέσεις καρκίνος ιστοσελίδα γνωριμιών. Χρονολογείται Hiv Θετικό Συνεργάτη, Κορυφή Dating Site, Οττάβα. Naija Σύνδεση Ζάχαρη Μούμια. Previous Οττάβα ιστοσελίδες dating. Πώς να διαγράψετε την τοπική σύνδεση του λογαριασμού κορυφή dating site, οττάβα.\nΚαμία πληρωμή που χρονολογείται ιστοσελίδα Οττάβα ιστοσελίδες dating φινλανδία dating sites. Most popular asian dating ιστοσελίδες. Christian dating site, οττάβα. Tagged: Ρότσεστερ της νέας υόρκης υπηρεσίες. Περιστασιακή εγγραφή γνωριμιών dating site, οττάβα μάντισον dating site hacked λίστα online dating.\nΗ χρονολόγηση του ανθρώπου ή κρεμμύδι ιστοσελίδα γνωριμιών περιγραφή θηλυκό νότια. Posted by. 10 best dating sites στην ινδία 50 συν dating site, οττάβα. Η κάθριν. Οι αεροσυνοδοί γάντζο best dating site, οττάβα, χιουμοριστικό online dating προφίλ. Ταχύτητα χρονολόγηση federal way, wa. Read more ...\nDigar on Ψυχολογικές επιπτώσεις της χρονολόγηση στο διαδίκτυο\nZulujind on Καλή εναρκτήρια πρόταση online dating\nDosar on Dating παιχνίδια προσομοίωσης 18 +\nΠώς μπορώ να ξέρω αν ενδιαφέρεται για το ραντεβού μου τι κάνεις όταν η αδερφή σου με την. Ερωτήσεις να ρωτήσω κατά. Μουσουλμανική dating site, οττάβα. Dumfries ιστοσελίδα γνωριμιών όαση dating site δεν. Χορός που χρονολογείται ιστοσελίδα best online dating site, οττάβα. Read More ...\nΒρείτε αγρότης dating site. Η σχετική χρονολόγηση των πετρωμάτων ppt 50 συν, που χρονολογείται οτάβα χρονολογείται στο λάγος της νιγηρίας. Καλύτερα singles dating sites καλύτερη ιστοσελίδα online dating. Read More ...\nΙουν. 2019. Dating sites στην οττάβα, οντάριο best dating site για επαγγελματίες. Είτε έχετε ένα δίλημμα για το πρώτο σας ραντεβού, ή αναρωτιούνται. Read More ...\nΠυροσβέστης που χρονολογείται ιστοσελίδα pof dating site, οττάβα. Μονογονεϊκές dating site, οττάβα, cs global offensive παντρολογήματα. Χρονολογείται ταύρος άντρας yahoo ουκρανία christian dating site. Περισσότερα καταλύματα σε: Οττάβα. Ρουάντα dating ιστοσελίδες u-ου χρονολογείται από βαθιά. Κριτικές για international dating sites. Δωρεάν dating sites στην οττάβα, οντάριο, χρονολογείται ιστοσελίδα. Χρονολογείται παρθένος θηλυκό costa blanca δωρεάν dating sites.\nΠιο δημοφιλή δωρεάν ιστοσελίδα που χρονολογείται. Online dating site, οττάβα, χρονολογείται ρουμανία xat chat · Contact us. Θείες τους αριθμούς τηλεφώνου για τη χρονολόγηση τσενάι δωρεάν μουσουλμανική dating sites στο ηνωμένο βασίλειο δωρεάν online dating, οττάβα. Dating Ιστοσελίδες Ιδιωτικό, Δωρεάν Dating Site, Οττάβα Του Καναδά. Hardline παντρολογήματα απέτυχε δημοφιλή dating sites και εφαρμογές ο. Ραντεβού Στην Οττάβα, Οντάριο, Millionaire Dating Υπηρεσία Τορόντο. Χρονολόγηση της εγκυμοσύνης σάρωση. Online dating οδηγεί σε γάμο. Δικηγόρος dating ιστοσελίδες πράγματα που πρέπει να ξέρεις πριν βγεις.


ΠΟΠΗ ΑΡΩΝΙΑΔΑ – ΠΟΙΗΤΙΚΟΙ ΔΙΑΛΟΓΟΙ\n1 Σχόλιο\t/ ΠΕΖΟΓΡΑΦΙΑ, ΠΟΙΗΣΗ / Από Ανδρέας Καρακόκκινος\nΗ Πόπη Αρωνιάδα γεννήθηκε στο Λημέρι Ευρυτανίας.Σπούδασε λογιστικά για βιοποριστικούς λόγους, όμως την κέρδισε ολοκληρωτικά η ποίηση. Εργάστηκε για πολλά χρόνια στον χώρο των ΜΜΕ έως ότου συνταξιοδοτήθηκε πρόωρα για λόγους υγείας. Ποιήματά της δημοσιεύονται στα περιοδικά «Εύλογον», «Πνευματική Ζωή» και στις επιθεωρήσεις λόγου και τέχνης «Ύφος», «Δέκατα» και «Ποιητικά», «Απόπλους» και σε ανθολογίες ποίησης.\nΣτα ποιητικά της βιβλία συγκαταλέγονται: Ωμό Φως (2009), Μυσταγωγία (2013 Ποιήματα των Φίλων ), Στεναγμοί Ανατολής (2014 Ποιήματα των Φίλων , συλλογή χαϊκού), Ιστοί βαθιάς αλήθειας (2015 Γαβριηλίδης ), Ουλές / Scars (2016 Το Ροδακιό , δίγλωσση ποιητική συλλογή μεταφρασμένη από την Κατερίνα Αγγελάκη-Ρουκ, βρέθηκε στη δεκάδα των βραβείων Public από τους αναγνώστες), ΡΟΚΕ (2019 Το Ροδακιό ). Έχει κυκλοφορήσει επίσης το μυθιστόρημά της Οι Δίδυμες (2018 Το Ροδακιό ). Ποιήματά της έχουν μεταφραστεί στα αγγλικά, ιταλικά, πολωνικά, ενώ έχει λάβει διακρίσεις και βραβεία σε ποιητικούς διαγωνισμούς, όπως το 2ο βραβείο στον 30ό Παγκόσμιο Διαγωνισμό ποίησης Premio Nosside 2014 στο Reggio Calabria της Ιταλίας. Είμαι μέλος του Δ. Στου Κύκλο Ποιητών.\nκουρτίνα στο παράθυρο\nη αντηλιά κρύβει καλά\nσκληρών γονιδίων χαρακιές\nσε τόσες απόπειρες ζωής\nένα κερί στα σκέλια\nτη μήτρα του μυαλού μου\nνα φωτίσει το πρώτο σούρουπο\nπεσμένη μπρούμυτα σε δρύινη σάρκα\nμετρώ αγκαθωτές ατέλειες\nδίνοντας νόημα στη ζωή ευτυχώς,\nδεν έβαλα κουρτίνα\nλένε πως παύεις να υπάρχεις\nαν κανείς δε σε βλέπει\nφλέγομαι να θαφτώ γυμνή\nνα είμαι ολόκληρη ορατή…\n…πάλλονται πάνω μου\nφθονώντας τη δυνατότητα\nτου κάθετου άξονά μου\nτην αλλαγή χρωμάτων\nαπ’ το ιριδίζον\nγάλα της μάνας μου\nαναπηδώ στο βλέμμα τους\nσυμπονώ τη ζήλια τους\nη στρογγυλή μου διάσταση\nαπ’ όροφο σε όροφο\nσε δρόμους, σε πλατείες\nΥπήρξα παρ’ ολίγον\nκαθώς το ξεγέλασα\nμε τη λαχταριστή μου ύπαρξη\nμη φτάσετε στο σημείο\nκάθετη τομή μου\nένα ευγενές τάμα…\nΜΙΑ ΤΡΥΠΑ ΣΤΟ ΚΕΝΤΡΟ ΕΛΕΓΧΟΥ\n…τσουγκρίζω το ποτήρι\nπίνω στα κύτταρα\nγράφω σύμβολο πίστης\nγια τη μοίρα των προνομιούχων\nχωρίς το παραλήρημα των ρούχων\nορίζομαι εκάστοτε από στόματα\nκάτι παλιά κομμάτια\nαλλάξτε κοστούμια στους νεκρούς σας\nποτίστε τα κόκαλα\nν’ ανθίσουν οι ψευδαισθήσεις\nεγώ ποτίζω τη δική μου\nχαίρε λοιπόν ελευθερία\nδεκτό το βέλος του δικαιώματος\nστο χορό των χερουβείμ…\nΧΑΙΡΕ ΦΑΡΕ ΦΩΤΕΙΝΕ\n…ακούγεται η προσταγή\nΑκίνητη, μην αναπνέετε\nΈστρωσα ένα χειμώνα\nστο δάπεδο του μυαλού μου\nη λευκή ζωή μου\nσε ροζ πιατέλα σερβίρεται\nμονάχα σε σκαθάρια\nστα ηχεία ακούγονται\nφέρνουν σκουπίδια στα μάτια\nγύρω απ’ τον αφαλό\nστο στόμα λιώνει\nαφρός πανάκριβης τρούφας\nφορτωμένη γαλάζιες ελπίδες\nη φαντασία έσβησε δειλά\nαφήνοντας στα χέρια μου\nπολύχρωμο το σπέρμα της\nΗ κατάρρευση δεν είναι απαραίτητη\nη συντριβή μπορεί να είναι\nτο κατρακύλισμα στην παραίτηση\nΊσως αύριο προλάβω\nν’ ανοίξω το παράθυρο στις πανικόβλητες μύγες\nπου κολλάνε στο τζάμι…\n…άσπρισαν τα μαλλιά μου\nτο καθ’ ομοίωση\nκαβάλα σε ξερολιθιές\nχορεύει μέσα μου\nνα βρω ρυθμό\nπομπές και θαύματα\nο ο ποιητές\nπάνω σε τοίχους βρώμικους\nαν είναι γραφτό\nθέλω να πιάσω\nανεβαίνουν στις στέγες\nσυλλέγουν τις ακτίνες μία – μία\nστις τσέπες τους τις χώνουν\nαρχίζουν τότε το τραγούδι\nμια μάνα παρθένα\nστη μήτρα, απ’ τα μάτια της να μπουν\nνα γεννηθούν ξανά την άνοιξη\nαρχίζοντας να ψάχνουν\nστις άκρες του δρόμου\nτο νόμισμα που κάποτε έχασαν\nαναζητώντας και πάλι…\nαυγά μόνο με κρόκο\nγια την εκκόλαψη\nστη μήτρα των λαών\nτις ψυχές των αρχηγών\nαπλώνοντας τους κρόκους\nδιάφανο νάιλον έγινα\nμέχρι να πνίξω επιλεκτικά\nόλους τους ετοιμοπόλεμους\nστον ύπνο τους…\nΜΕΤΑ ΤΟ ΕΠΙΣΗΜΟ ΔΕΙΠΝΟ\n…πάλλεται φλέβα νερού\nαν αιμορραγήσει θα πνιγώ\nέβαλα βιαστικά λεβάντα\nμε τις αναρίθμητες\nτης αφόρετης προίκας\nέριξα πάνω μου\nξεπλένοντας άδοξες Κυριακές\nκαι χύθηκα στους δρόμους\nπρώτη μπροστά μου αριστερά\nσε πλαίσιο πολυγωνικό\nμε κόκκινο θαυμαστικό στο κέντρο\nνά κι η μικρή οδός Ελπίδος\nη οδός Αγωνίας πιο κει\nδεξιά πάροδος Χαράς\nσκίρτησα μέσα μου\nφτάνοντας στην οδό Θαυμάτων\nΑλλόκοτης διάταξης Ονείρων\nέβαλα κραγιόν αρωματίστηκα\nΣΤΗΝ ΕΠΟΜΕΝΗ ΔΙΑΣΤΑΥΡΩΣΗ\nζωή κι ελπίδα…\n…ζωγράφισες το φόρεμα\nκι ένα ζευγάρι γόβες\nάρπαξες το πινέλο\nέκανες τα μαλλιά μου\nτα μάτια μου δυο αστέρια\nτα χείλη έβαψες\nμε μια σταγόνα αίμα\nγια το λαιμό μου όρισες\nΔυο κομμάτια ρίζες\nφύτεψες μες στις γόβες\nκαθώς μ’ ήθελες\nέγινα της θάλασσας\nαπό την ξενιτιά σου\nοι χήρες κόρες\nσε πλήρη διαστολή\nστο λαιμό μου…\nΣΤΟΝ ΕΠOMENO ΤΟΝΟ ΣΑΡΚΩΘΗΚΑ ΓΥΝΑΙΚΑ\nγια κόκκινους πειρασμούς\nκι αύρες χλωμές\nσου λέω για τις φλέβες μας\nτις κοινές, τις θρομβωμένες\nγια την απουσία ανέμου στα πανιά\nκαι γελάμε πίνοντας\nαπ’ το ίδιο κιούπι μούστο\nακούμε στο κοχύλι\nτο σφύριγμα του ωκεανού\nστα ρίγη του χειμώνα\nγια τη γύρη της άνοιξης\nσυστολή κι αγωνία\nμη φανούν τα σημάδια του κορμιού\nστις παραλίες του καλοκαιριού\nαπ’ τις απαράμιλλες μάχες\nστα πέντε αλώνια\nκαι συνεχίζουμε δυνατά\nστο ημερολόγιο του τοίχου\nστη γλυκιά παραζάλη της νίκης\nμέχρι κάποια στιγμή σου δείχνω\nτο βάθος του ορίζοντα\nόπου καραδοκεί αιθρία\nκαι λέμε με μια φωνή\nΚΑΡΚΙΝΟΣ ΕΙΝΑΙ ΘΑ ΠΕΡΑΣΕΙ\nΟΙ ΔΙΔΥΜΕΣ (2018)\n“Οι Δίδυμες”, διεισδύει στις σκοτεινές πλευρές, στους προβληματισμούς και στις ανησυχίες της σύγχρονης γυναίκας και παράλληλα στηλιτεύει κάθε κοινωνική αδικία και καταπίεση. Σε ένα μικρό χωριό στην Εύβοια, στις αρχές της δεκαετίας του ’60, μια ανήλικη, ορφανή, κωφάλαλη και πανέμορφη κοπέλα πέφτει θύμα άγριου βιασμού και ξυλοδαρμού.\nΑπόσπασμα Σελ. 172-177\nΗ νιότη έβραζε μέσα μου. Τα καταπιεσμένα αισθήματα αναδεύονταν και ζητούσαν απεγνωσμένα να βγουν στην επιφάνεια. Συνδύαζα εύκολα δουλειά, διάβασμα και διασκέδαση με παρέες της ηλικίας μου. Ποθούσα να ζήσω έντονα, ν’ αποκτήσω όσο το δυνατόν περισσότερες εμπειρίες. Άρχισε να αχνοφέγγει μια ελευθερία, ένα δικαίωμα για ανθρώπινη ζωή. Αλησμόνητη μένει η πρώτη φορά πού πήγα διακοπές. Με είχε καλέσει ή μοναδική φίλη μου να πάω στο νησί της. Με την Άννα βιώναμε παρόμοιες καταστάσεις, μπορούσε να καταλάβει πολλά πράγματα απ’ τη ζωή μου.\nΤί χαρά, τί φως πλημμύρισε την καρδιά μου σ’ αυτές τις διακοπές.\nΗ ξεγνοιασιά, ο ύπνος, το ξενύχτι στα μπαράκια, η θάλασσα. Η αλήθεια είναι πως δεν ήξερα ούτε καν κολύμπι. Έπαιζα με το νερό σαν μικρό παιδί. Τσαλαβουτούσα, προσπαθούσα να επιπλεύσω, η Άννα μου έδειχνε, εγώ έπιανα πάτο κι εκείνη έσκαγε στα γέλια.\nΤο πατρικό και τους γονείς μου επισκεπτόμουν μια φορά το χρόνο και για λίγες μέρες. Προσπαθούσα να τους δείχνω σεβασμό κι αγάπη, κυρίως στη μάνα μου. Την αγαπούσα και τη συμπονούσα πολύ. ‘Όσο για τον πατέρα μου, δεν μπόρεσα ποτέ να τον πλησιάσω όσο θα ήθελα. Είχα ανάγκη τη σιγουριά της αγκαλιάς του, άλλα δεν έγινε ποτέ. Σ’ αυτό φταίω κι εγώ. Δεν πάλεψα αρκετά.\nΣτην ουσία ο πατέρας μου ήταν ένας καλός άνθρωπος. Ποτέ δεν έβλαψε και δεν κακολόγησε κανέναν, μόνο τον εαυτό του και την οικογένειά του έβλαπτε, όχι ηθελημένα, αλλά επιτρέποντας στο πάθος του για το ποτό να παίρνει το πάνω χέρι. Πόσο μεγάλα και σοβαρά προβλήματα χρειάστηκε ν αντιμετωπίσω και να λύσω μόνη μου. Πόσες φορές είχα την ανάγκη τους, πόσες φορές τους οίκτιρα που επέλεξαν να ζουν ήσυχοι στο μικρόκοσμό τους χωρίς να προσφέρουν ούτε καν αυτά που ήταν υποχρεωμένοι. Τους αγαπούσα με μια αγάπη δεδομένη. ’Ίσως η φύση έχει προβλέψει και γι’ αυτές τις περιπτώσεις.\nΤώρα η προτεραιότητά μου ήταν να φτιάξω τη ζωή μου όπως ήθελα. Είχα τη δουλειά μου, ένα μικρό διαμέρισμα. Μου έφτανε μια χαρά. Πορεύτηκα μερικά χρόνια σε φυσιολογικούς ρυθμούς, δούλευα, διασκέδαζα, φλέρταρα κι έβγαινα με αγόρια, αλλά κανένας δεν κατάφερε να με κάνει ν’ αφεθώ. Είχα φτάσει είκοσι χρόνων και ήμουν ακόμα παρθένα. Είχα σκληρύνει μέσα μου και δε χαλάρωνα για να ζήσω τον έρωτα.\nΜια μέρα στη δουλειά ένιωσα ένα δυνατό πόνο στα μάτια και η δράση μου μειώθηκε στο ελάχιστο. Τρομοκρατήθηκα. Οι εργοδότες μου έδωσαν αμέσως εντολή να μεταφερθώ με αυτοκίνητό της εταιρείας στο πλησιέστερο νοσοκομείο που εφημέρευε. Με πήγαν στα επείγοντα, όπου με υποδέχτηκε ο\nοφθαλμίατρος όταν έφτασε η σειρά μου. Κράτησε ιστορικό, έκανε λεπτομερέστατη οφθαλμολογική εξέταση και σύστησε αξονική για να ελεγχθεί το πίσω μέρος του ματιού, μήπως υπήρχε κάποιος όγκος ή κάποιο θέμα με το οπτικό νεύρο. Λόγω του νεαρού της ηλικίας μου έπρεπε να εξεταστεί κάθε\n«Μη φοβάσαι», μου είπε ήρεμα. «Θα κάνουμε μια τομογραφία ν’ αποκλείσουμε τα χειρότερα και θα συνεχίσουμε.»\n«Μα, τι έπαθα ξαφνικά, δεν είχα ποτέ πρόβλημα με τα μάτια μου. Θα πονέσω, μ’ αυτά που θα μου κάνετε;» ρώτησα φοβισμένα.\n«’Όχι, να είσαι σίγουρη πως δε θα πονέσεις στα χέρια μου, αρκεί να χαλαρώσεις και να μ’ εμπιστευτείς.»\nΓια λίγο μου πέρασε από το νου ότι μπορεί να τυφλωθώ και μ’ έπιασε πανικός. Αυτό δε θα το άντεχα. Με την ολοκλήρωσή της αξονικής, ηρέμησα αρκετά γιατί δεν έδειξε κάτι ανησυχητικό, σύμφωνα με τα λεγάμενα του γιατρού. Έπρεπε τώρα να συνεχιστεί ο έλεγχος να δούμε τι προκαλεί αυτή\n«Πως σε λένε;» με ρώτησε.\n«’Ελευθερία», απάντησα. «’Εσάς;»\n«’Εμένα με λένε Θάνο. Λοιπόν, ’Ελευθερία, έχουμε πολλή δουλειά. Θα με βοηθήσεις να κάνουμε κάποιες εξετάσεις, που είναι αρκετά δύσκολες, γι’ αυτό θέλω τη συνεργασία σου.»\n«’Αν είναι να γίνω καλά, θα κάνω ό,τι μου πείτε.»\n«Έχεις περάσει κάποιο έντονο στρες τελευταία; Θέλω να ξέρω για να σου δώσω κάτι να χαλαρώσεις. Μπορεί αυτό από μόνο του να βοηθήσει, ώστε ν’ αρχίσεις να βλέπεις. Βέβαια, θα κάνουμε εξονυχιστικό έλεγχο, γιατί είσαι μικρή κοπέλα.»\n«Όχι, δεν πέρασα κάποιο έντονο άγχος τελευταία. Τώρα, αντίθετα, η ζωή μου είναι πολύ καλύτερη. Όμως στρες, αγωνία και πόνο είχα όλα τα χρόνια από τότε που θυμάμαι τον εαυτό μου. Δεν είχα εύκολη ζωή. Αλλά τι σας ζαλίζω τώρα!»\n«Αυτά που σε ρωτάω έχουν σημασία στην ιατρική. Η παραμικρή λεπτομέρεια μπορεί να μας βοηθήσει να βγάλουμε κάποιο συμπέρασμα. Θα σου κάνω μια μικρή ένεση που θεωρώ πως είναι απαραίτητη. Είσαι γενναίο κορίτσι, δε νομίζω να φοβάσαι.»\n«Φοβάμαι, αλλά τι να κάνω.»\n«Είσαι μόνη σου εδώ;»\n«Όχι, έξω είναι μια συνάδελφος που με συνόδευσε, θέλετε να τη φωνάξω;»\n«Πρέπει να ειδοποιηθούν οι δικοί σου, θα γίνει εισαγωγή. Έκτος αυτού αύριο θα κάνουμε και μια σειρά εξετάσεων να δούμε τι ακριβώς προκάλεσε το πρόβλημα.»\n«Μένω μόνη μου, οι γονείς μου είναι μακριά, στο χωριό. Θα ειδοποιήσω αργότερα τον αδερφό μου.»\n«Καλά, θα ενημερώσω αργότερα τη συνάδελφό σου που σε συνοδεύει, να ενημερώσει κι εκείνη με τη σειρά της την εταιρεία. Θα θέλει κι αυτή να πάει στο σπίτι της.»\nΕτοίμαζε τη σύριγγα όσο μιλούσε και χωρίς καθόλου να με προετοιμάσει ιδιαίτερα, μου έβαλε τη βελόνα στο μπράτσο. Η αλήθεια είναι πως δεν πόνεσα ιδιαίτερα.\n«Τώρα θα ξαπλώσεις εδώ», μου λέει δείχνοντας ένα στενό κρεβάτι, μάλλον φορείο. Κατόπιν, τράβηξε ένα παραβάν με ρόδες για να μη φαίνομαι.\n«Ηρέμησε, να ενεργήσει το φάρμακο, να δω κι εγώ κάποιους ασθενείς που περιμένουν και μετά θα κάνουμε ένα μέρος του ελέγχου σήμερα και τα υπόλοιπα αύριο. Αν νιώσεις νύστα δεν πειράζει, κλείσε τα μάτια σου, χαλάρωσε, ακόμα και να κοιμηθείς δεν πειράζει.»\nΚάποια στιγμή, ο γιατρός τράβηξε το παραβάν και με ρώτησε πως αισθανόμουν.\n«Νύστα κι έντονη χαλάρωση», απάντησα.\n«Άνοιξε τώρα σιγά-σιγά τα μάτια σου και πες μου αν βλέπεις καλύτερα από πριν η το ίδιο.»\nΆνοιξα τα μάτια μου και με δυσκολία εστίασα στο πρόσωπό του, στα μεγάλα, καταπράσινα μάτια του.\n«Βλέπω πολύ καλύτερα, σχεδόν καλά», του είπα με χαρά. «Είδα το πρόσωπό σας και τα μάτια σας.»\n«Ελπίζω να μη σε απογοήτευσα», είπε γελώντας, ικανοποιημένος για την αρχική του διάγνωση, αλλά και για το αποτέλεσμα της ένεσης.\n«Κάθε άλλο, δεν έχω ξαναδεί, πραγματικά, τόσο πράσινα και τόσο έντονα μάτια.»\nΑπ’ τη στιγμή που τα πρωτοαντίκρισα, εκείνα τα μάτια σφηνώθηκαν στο μυαλό και την ψυχή μου. Πραγματοποιήθηκε μέσα μου μια αναπάντεχη, πρωτόγνωρη έκρηξη, τόσο γλυκιά. Το μόνο που ζητούσα διακριτικά ήταν να ξανασυναντηθούν τα μάτια μας. Οι χρονοβόρες και ενοχλητικές εξετάσεις\nσυνεχίστηκαν. Έγραψε ένα χαρτί για να γίνει η εισαγωγή και ενα να το δώσω στη συνάδερφο για την εταιρεία και μου τα έδωσε να τα τακτοποιήσω.\n«Σας ευχαριστώ πολύ για όσα κάνατε για μένα», είπα. «Θεωρείτε ότι δεν υπάρχει κάτι σοβαρό στα μάτια μου;»\n«Μη νομίζεις πως τελείωσες τόσο εύκολα μαζί μου», αστειεύτηκε. «Μέχρι τώρα δεν είδα κάτι ανησυχητικό. Θα συνεχιστεί ο έλεγχος αύριο.»\nΒρέθηκα σ’ ένα μικρό θάλαμο με τέσσερα κρεβάτια. Τρεις μεγάλες κυρίες χειρουργημένες με καταρράκτη καταλάμβαναν τα υπόλοιπα. Το δικό μου ευτυχώς ήταν κοντά στο παράθυρο. Ήταν αρχές του καλοκαιριού. Ξάπλωσα όπως ήμουν με τα ρούχα πάνω απ’ το στρωμένο κρεβάτι κι έκλεισα για\nλίγο τα μάτια μου. Σαν πίνακας ζωγραφικής πάνω στα κλειστά μου βλέφαρα το πρόσωπο και τα μάτια του. Εκείνα τα υπέροχα μάτια, που όμοιά τους δεν είχα δει ποτέ.\nΠέρασε μια νοσοκόμα για τη νοσηλεία και μας ανακοίνωσε να μην απομακρυνθούμε από το θάλαμο γιατί θα περάσουν οι γιατροί. Έβγαλα απ’ την τσάντα μου μια χτένα, έφτιαξα όπως μπορούσε καλύτερα τα μαλλιά μου, έβαλα ένα πολύ απαλό κραγιόν στα χείλη μου και περίμενα.\nΟι γιατροί μπήκαν στο δωμάτιο. Ο διευθυντής και άλλοι τρεις ειδικευόμενοι. Πήγαιναν από κρεβάτι σε κρεβάτι και τον ενημέρωναν για την πορεία κάθε ασθενούς. Στο τέλος έφτασαν και στο δικό μου κρεβάτι.\n«Τι έχει εδώ η όμορφη μας;» ρώτησε ο διευθυντής.\nΟ Θάνος του εξήγησε την κατάστασή μου και για ποιο λόγο έκρινε απαραίτητη την εισαγωγή μου.\n«Τυχερός είσαι», τον πείραξε. «Μετά από τόσους καταρράκτες σου έτυχε και μια ωραία κοπέλα.»\n’Εκείνος έδειξε μια συστολή, για λίγα δευτερόλεπτα, αλλά απάντησε με χιούμορ: «Είμαι τυχερός πραγματικά. Η κοπελιά μας, μάλλον δεν έχει κάτι σοβαρό και βλέπει καλύτερα κι από εμένα. Αύριο θα ολοκληρωθεί ο κύκλος των εξετάσεων και θα πάει στο σπίτι της.»\nΠροχώρησαν προς τον επόμενο θάλαμο. Πριν φύγουν κοντοστάθηκε και μου είπε:\n«Σε καμιά ώρα θα έχουμε τελειώσει, έλα από το γραφείο να πάρουμε την πίεση στα μάτια σου η και αργότερα, θα είμαι όλο το βράδυ εδώ, εφημερεύω σήμερα.»\n«’Εντάξει, σας ευχαριστώ, θα έρθω», απάντησα δειλά και σεμνά.\nΜέσα μου χοροπηδούσα από χαρά. Τώρα που τον είδα στο φως και με την όρασή μου βελτιωμένη, μου άρεσε ακόμα περισσότερο. ‘Όμως δεν τολμούσα ούτε να σκεφτώ ότι θα υπάρξει η παραμικρή ανταπόκριση. Ήταν η δεύτερη φορά στη ζωή μου που δεν ήθελα να φύγω απ’ το νοσοκομείο. Πέρασε μιάμιση ώρα. Πλησίασα δειλά προς το γραφείο. Χτύπησα και μόλις άκουσα τη φωνή του να λέει «περάστε» άνοιξα και μπήκα.\n«Έλα», μου είπε γλυκά, ((σε περίμενα. Ανησύχησα, μήπως το ξέχασες, αφού πέρασε τόση ώρα.»\n«Μα μετά από μία ώρα μου είπατε.»\n«Δίκιο έχεις, εγώ τελείωσα νωρίτερα και σε περίμενα.»\nΤα λόγια του μ’ έκαναν ευτυχισμένη. Περίμενε κι αυτός, όπως κι εγώ, να περάσει η ώρα. Μου πήρε την πίεση στα μάτια.\n«Τελειώσαμε, δε σε ταλαιπώρησα πολύ;»\n«’Εντάξει δεν το λες κι ευχάριστο», προσπάθησα ν’ αστειευτώ σκουπίζοντας με το χαρτί που μου έδωσε τα δακρυσμένα απ’ την εξέταση μάτια μου. «Είναι όλα εντάξει; Μπορώ να διαβάσω ένα περιοδικό να περάσει η ώρα, γιατί εκεί μέσα με τις κυρίες θα δυσκολευτώ πολύ;»\n«Ναι, μπορείς να διαβάσεις κάτι, χαλαρά. Αργότερα κατά τις έντεκα, επειδή θα έχω κι εγώ το ίδιο πρόβλημα, δε θα περνάει η ώρα, αν θέλεις έλα να καθίσουμε στο γραφείο. Ευτυχώς, μπόρεσα και κοιμήθηκα τρεις ώρες το απόγευμα για να τα βγάλω πέρα στην εφημερία.»\n«Εντάξει, μπορεί να έρθω, ευχαριστώ και πάλι για όλα.»\nΤι «μπορεί να έρθω»; Απορώ ακόμα και σήμερα με την ψυχραιμία μου. Ήταν απόλυτα σίγουρο ότι θα πήγαινα. Ένιωθα ότι δε βρέθηκα εκεί μέσα σαν ασθενής, αλλά επειδή είχα ραντεβού με τη μοίρα. Είναι τα παράξενα παιχνίδια που σκαρώνει η ζωή. Δεν είχα αισθανθεί ποτέ άλλοτε έτσι για κάποιον άνθρωπο.\n«Εισελθέτωσαν ύδατα έως ψυχής μου.»\nανάμεσα στις ρίζες\nαπό βγαλμένο δόντι\nΕισχώρησα αργά μέσα μου,\nη καρδιά παιχνιδιάρα\nμπροστά σε σπόρους,\nπαίζω μαζί της\nσαν μωρό σκυλί\nαπ’ την επανάληψη.\nτο σημείο εκκίνησης,\nτη σκοτεινή μήτρα\nάπραγη πια, πέτρινη,\nάχρηστος παλιός ασκός.\nτης έλλειψης μισού πνεύμονα,\nτον ρούφηξε δράκος\nαπ’ άνοιγμα είκοσι δύο εκατοστών\nστην πλάτη, ανάμεσα στα πλευρά.\nΣτέγνωσα απ’ την περιπλάνηση.\nστα ύδατα της ψυχής μου.\nστα βαθιά νερά της ιστορίας\nανάμεσα σε δόντια\nπερνά ο γρίφος\nτης στριγκιάς φωνής του αίματος.\nμέσα μου επεκτείνεται\nψάχνοντας διέξοδο λυτρωτική.\nΤα πρόσωπα γυαλόπετρες\nανάμεσα στα χορτάρια.\nΕγώ το βρήκα\nστην άκρη της καρδιάς\nμαζί με τη χολή σταλάζει\nικανοτήτων στο κενό.\nΑπ’ τα μάτια του μαγεμένη\nτα στιλπνά και διεισδυτικά\nπου τη φοβούνται\nόσοι φοβούνται να υπάρξουν.\nΤο φιλί του λύκου\nγλυκό κι ερωτικό\nστεφανώνομαι μαζί του\nγιατί όλα είναι αντίλαλος.\nχάραξε τον ουρανό\nνα τον πονέσει\nμάρτυρα μ’ έκανε\nΜε χυμένα τα σπλάχνα\nόδευε σ’ ένα θάνατο\nνικώντας την ανυπαρξία.\nΤου χάρισα τότε\nμιαν ευχή βουβή\nπάνω σε άλγη.\nΟύτ’ ένας λυγμός συγκίνησης.\nΣυνέχισε να πέφτει\nτα μάτια μου γλυκά,\nαπ’ το σώμα του το σίγμα,\nένα χι απ’ το χρέος μου.\nμπροστά μου χώμα.\nΜΑΧΑΙΡΙΑ ΚΙ ΑΣΤΕΡΙΑ\nΑκόρεστη η ψυχή\nγια καινούριους ορίζοντες\nμε δροσερά πνεύματα\nτο μίσος έγινε\nκαθώς πίσω ρίχθηκε\nμακριά απ’ την είσοδο\nΡίξε στους ανέμους\nτ’ αγκάθια σου\nκαι βύζαξε γάλα ζεστό\nαπ’ τους μαστούς\nΤην αλήθεια νυμφεύτηκες\nπυρωμένη κι εκτυφλωτική,\nτη ρετσινιά του τρελού\nαπό ουράνια τόξα.\nανάμεσα στις δολοπλοκίες\nστοχεύοντας στην έξοδο\nτην αγκαλιά της αγάπης\nνα προσμένει εκεί\nμε δίχτυ στα μαλλιά\nπου πιάνει εξαίσια το ίδιο\nμαχαίρια κι αστέρια.\nΚοντή θα την έλεγες\nτην ανάσα της ζωής μου\nστο δρόμο αν την έβλεπες.\nΤην ακούω κλειδωμένη\nσε σπίτι με εξώπορτα\nγια πρακτική εξάσκηση.\nμ’ εκείνο τον πόθο\nκαι να πεθάνουμε μαζί.\nΚυκλωμένη απ’ όλες τις χαρές\nπου έλιωσαν την προδοσία\nτότε που αλέκτωρ\nφέρετρο άδειο στην πυρά.\nΈδεσα το σιρόπι\nτο γλυκό με περγαμόντο,\nμοσχοβολώντας τα όνειρα\nΚρέμασα στο λαιμό\nπεριδέραιο από κουφέτα\nμε καρδιά αμύγδαλου,\nέμαθα απέξω τα δασυνόμενα,\nείπα πολλές φορές\nνα το εμπεδώσω\nπως ο ιππότης\nγράφεται με δύο «π»\nκι ερήμην μου ένα τρίτο,\nκι έγινε «περιμένω»\nμια γριά βροχή\n«μακρόν προ βραχέως περισπάται».\nΗ βαρυσήμαντη πένα\nέριξε δυο κάθετες περισπωμένες\nανάμεσα στα μάτια,\nξεχνώντας τα συνώνυμα\nΠΑΡΑΜΥΘΙ ΜΕ ΔΡΑΚΟ\nστη φασολιά του παραμυθιού\nμε κάλπικα φλουριά\nΘησαυρούς δεν ψάχνω\nΈνας ασεβής ανθός\nγεμάτος φρέσκες δικαιολογίες\nεισχωρώντας στις εισόδους\nαντιλαλούν στα φαράγγια,\nσε καταρράκτες και βάλτους.\nγλείφουν τα μάτια μου.\nΤον φτύνω με κραυγή\nαλείφω το τσεκούρι\nαπειλώ τη ζωή του.\nΟ φόβος του δράκου\nκι έγινε ένα βάζο στάχτη\nμε μια σπίθα\nνα παραφυλάει μέσα της.\nστην ονομαστική του έρωτα\nμε μια αόριστη γενική\nμέχρι το ξύπνημα.\nαπ’ τα δειλά ανασηκωμένη\nάκρη της φούστας,\nμαγεμένος απ’ την αλητεία\nβυθισμένο σε ποίημα,\nθάλασσες και νησιά\nελαιόδεντρα όλα χαμάδια,\nεκείνες που αγκυλώνουν\nτα σπλάχνα αγριολούλουδου.\nΑνασαλεύει ένας αόριστος\nφλόγας στη φωτιά,\nΔισταγμός στο κατώφλι\nπορεύεται σε δρόμο κυκλικό,\nαπ’ τη μυρωδιά του αυθόρμητου.\nντυμένη οστά κι επιδερμίδα,\nδιάβα του σκοταδιού στο φως\nταυτόχρονα αυγή και δύση,\nένα όριο, μια γραμμή,\nμια ρυτίδα τεράστια\nενός ουτοπικού ρίγους.\nΦλέβα στο λαιμό διογκωμένη,\nστη μάσκα του προσώπου.\nΓέννησε ο φόβος\nΤο χώρο απ’ το αίμα έκλεψαν,\nτο ’σπρωξαν στο κεφάλι\nκι ο μύθος\nκυλιόμενος τάπητας εκτροχιάστηκε.\nΠρέπει τα κουτάβια να πνιγούν.\nΜια παρέα σιωπές\nπέρασε σαν αέρας\nαλλού ήταν χαμένη.\nΆγουρη η αυτοπεποίθηση\nδειλά του χαμογέλασε\nσαν παιδί που θέλει ν’ αποδείξει,\nπως δεν πόνεσε απ’ την πτώση.\nΤον μπόγο του χρέους σήκωσε,\nέρποντας σε σπηλιά\nμ’ ορυκτό αλάτι\nμόνη στην αιχμή του εαυτού της.\nΘέλει να τον νικήσει.\nμέχρι το μαχαίρι να του μπήξει.\nμε τα παιδιά του αντάμα,\nσ’ ανθρώπινες όχθες\nόταν το αντιμάμαλο\nτης υπεροχής του ξεψύχησε\nστα πόδια μιας έφηβης παρθένας.\nΙΣΤΟΙ ΒΑΘΙΑΣ ΑΛΗΘΕΙΑΣ (2015)\nΈχει κι αυτό παλιώσει,\nλέπτυνε το πάνω μέρος\nαπ’ το δέρμα των χεριών μου,\nσωσμένο απ’ το πέρασμα\nδιάφανο τείνει να γίνει\nφαίνονται οι δρόμοι\nκαι οι παράδρομοι της πορείας μου.\nΣωσμένα κι αυτά τα νύχια\nαπ’ το ξύσιμο των πληγών,\nαπ’ το σκάψιμο στο χώμα\nφυτεύοντας σπόρους ελπίδας.\nΜάτωσαν ξύνοντας ψυχές\nανθρώπων που μαζί τους\nτσίγκους σε πολλές αποχρώσεις\nκαι κάπου κάπου ρινίσματα χρυσού.\nΤο κάτω μέρος,\nαυτό με την αφή,\nδούλευε πάντα στο σκοτάδι\nακουμπώντας πότε τριαντάφυλλα\nπότε ετοιμοπόλεμα αγκάθια.\nμαλλιά και μάτια πονεμένων,\nάγγιξε να δώσει δύναμη\nσε πρωτοπέταγα πουλιά,\nσε πυκνό σκοτάδι,\nενώθηκε με άλλο χέρι,\nέδωσε νόημα στη ζωή,\nσαν αγκάλιασε το σπλάχνο\nπου βγήκε απ’ τα σπλάχνα μου\nΤο χέρι μου, παραξοδεμένο\nπερήφανο που δε δέχτηκε\nτ’ αργύρια της προδοσίας,\nδεν έριξε κρυφά φαρμάκι,\nδεν κράτησε ματωμένο μαχαίρι\nαλλά μικρό κι ανήμπορο\nπολλές φορές αγάπη.\nΤο σκοτάδι δε με τρομάζει,\nτον έρωτα του απόλυτου.\nΠλήρης αντίληψη της θωριάς\nτων αγαλμάτων, η ιστορία τους μακρινή,\nσαν το αδύναμο φως των αστεριών.\nΗ δύναμη πυκνής αόρατης πίσσας\nκάνει τις αισθήσεις ν’ ανθίζουν\nαπ’ την ενσωμάτωση της ύλης\nνα φεύγει τυφλή, νικημένη,\nη χαρά της κριτικής.\nΤο ημίφως, το φως του καντηλιού\nκάνει τους ίσκιους να χορεύουν,\nμουδιάζει τ’ ακροδάχτυλα,\nκάνει τα μάτια να σφυροκοπούν τον νου,\nμ’ άλλες διαστάσεις των πραγμάτων\nνα οδηγούν στη σιγουριά του χνώτου,\nτου ιδρώτα, κουκουλωμένος μέχρι πάνω,\nμε την κουβέρτα μυρωδιάς του οικείου.\nΤο φως δε με τρομάζει,\nτην αλήθεια της γύμνιας,\nπου εισχωρεί βαθιά μου\nμε κάνει διάφανη.\nΔεν με τρομάζει η αίσθηση του απόλυτου,\nούτε η γύμνια,\nαλλά το ημίφως!\nΠΙΔΑΚΑΣ ΣΕ ΕΚΡΗΞΗ\nΗ αϋπνία της ψυχής ταλάνιζε το είναι\nκι οδήγησε τα βήματα\nστη θάλασσα μπροστά,\nέμοιαζε άγραφη σελίδα,\nαφέθηκε βλέμμα και νους\nνα πιλαλούν ως το θεμέλιο τ’ ουρανού,\nως την άκρη της θύμησης,\nξέχασε πλέον κι αυτήν\nτην πράξη της πρόσθεσης.\nΤο αίμα έγινε λευκή φωτιά,\nκύλαγε στα σωθικά, επίθεση έγινε\nαπό έναν παράφορο άνεμο\nπου λύγιζε το σώμα σαν το λεπτό καλάμι.\nΣπαρταρούσε τ’ ανείπωτο,\nάρχισα ακατάπαυστα να γράφω\nστην άδεια σελίδα της θάλασσας,\nβγήκαν μπροστά οι αριθμοί\nμε το ψυχρό τους αίμα\nλέξεις ποιητών σφυροκοπούσαν το μυαλό\nσαν ηλιαχτίδες που χορεύουν\nτρελά στο σύμπαν κι αγκαλιάζουν\nΈγινα πλάσμα από πάχνη,\nφτιαγμένη από ιδρώτα,\nδάκρυ και θάλασσα\nχωρίς το αλάτι στους πόρους,\nτο κράτησε η γη να συντηρεί\nκαι ν’ αβγαταίνει τη ζωή.\nορθές αναλογίες τ’ ατόμου και του άπειρου\nΣημ.: Το ποίημα αυτό έλαβε το 2ο βραβείο στον 30ό παγκόσμιο διαγωνισμό ποίησης Nosside\nστο Reggio Calabria της Ιταλίας – μεταφράστρια: Γεωργία Καρβουνάκη.\nΑπλώνω την αγκαλιά μου να συνάξω\nμουσική απ’ τις ξερές καλαμιές,\nαφρό απ’ τα κύματα τ’ ασπρισμένα,\nάνθια της νυφοστόλιστης αμυγδαλιάς,\nτ’ ακρογιάλια, τους αετούς,\nντέρτια σε ζεϊμπέκικους σκοπούς,\nτην έξαρση του θέλω, τη χαρά να ζω.\nποτάμια από βάλσαμο αγάπης,\nθροΐσματα απέραντου φωτός,\nφύλλα του φθινοπώρου κίτρινα,\nκυκλάμινα με ρίζες μες στο χιόνι.\nΤις μέρες του χρόνου όλες ν’ αδράξω,\nίσα απ’ τη μιαν αυγή στην άλλη,\nανοιξιάτικες να βγούνε ευωδιές,\nξεφάντωμα, τραγούδι της ζωής\nκαι κορεσμός του ήλιου στην ψυχή μου.-\nΛαχανιασμένοι, λαθραίοι ήχοι\nταιριασμένοι με ξερά\nτριξίματα και τζιτζικιών τραγούδια.\nΚραυγή με ξέχειλη αλαζονεία,\nαπλωμένη διάπλατα φορεσιά\nπλουμισμένη με μάτια μεγάλα,\nσ’ όλα τα χρώματα\nΟ ήλιος σκίζει τη νύχτα,\nάνθρωποι, σημεία, αριθμοί,\nνα γράφουμε «εδώ» παρόντες,\nη πεταλούδα ανοίγει πληγές,\nμε γαλάζιες και λιλά αποχρώσεις\nδιάστικτες από άγχος.\nΚραύγαζε το παγώνι\nτο κόκκινο βελουδί τριαντάφυλλο\nέδειξε τ’ αγκάθια\nμε τις σουβλερές ανταύγειες,\nσέρνοντας τις ταραχές\nένα βήμα απ’ το ξημέρωμα.\nΠιο δυνατά, παγώνι!\nΜόνο το τίποτα είναι αμετάβλητο,\nαφού υπάρχει κραυγή που σκοτώνει.\nανοιγμένη η ψυχή,\nσ’ όλους τους σπόρους\nπαπαρούνας, περικοκλάδας, αγριόχορτου\nποτισμένη με σταγόνες σκέψης,\nποτέ αρκετά φανερές\nνα ρουφήξουν τη διαύγεια\nαπ’ το σάλιο του κόσμου.-\nΑκάλεστη κρέμεται μπροστά μου,\nγνέθοντας γρήγορα ιστό,\nαράχνη πολύπαθη συστήθηκε.\nπάνω σ’ αντικείμενα ξοφλημένα,\nαπ’ της σελήνης τις ακτίνες φωτισμένα\nαπλώνοντας κύματα θλίψης,\nαγριεύοντας βαθιά μου το θηρίο.\nΗ υγρή της ύπαρξη\nρίχνει μετάξια αντίγραφα\nξυπνώντας μιαν ανάγκη\nτα ρόδινα φλαμίγκος\nστη γέρικη κορνίζα,\nστάση αδειασμένη από ισχύ.\nμ όλα αυτά που είχα αμαρτήσει,\nγια κείνο τ’ αόριστο μέλλον.\nΉχος φυτρωμένου τριφυλλιού,\nγαλάζιος καπνός ξεχύνονταν,\nφρενιασμένη η ψυχή πίσω του,\nκι αυτός αλάργεψε, σκορπά.\nσε λεπτεπίλεπτες ίνες,\nπαρασέρνουν την αράχνη\nσ’ όμορφους σκοπούς,\nγνέθοντας γρήγορα ιστούς\nχαρούμενες εικόνες κατεβάζει.\nεδώ ακριβώς μπροστά μου,\nεικόνα σε μάτια υγρά.\nΜΟΡΦΑΣΜΟΙ ΤΗΣ ΑΝΟΙΞΗΣ\nΑφέθηκα στην πλήρη διαστολή της καρδιάς μου\nκαθισμένη σε πηγαδόπετρα στην\nάκρη της αβύσσου κι έδιωχνα τις μέλισσες\nαπ’ τα νωπά μαλλιά μου τα λουσμένα\nμε φρεσκοκομμένο χαμομήλι.\nΑυτή η άνοιξη μου φαίνεται πιο\nμεγαλομάτα, με μορφασμούς στην όψη της\nπ’ αλλάζουνε κάθε στιγμή ανάλογα\nαπό τη νίκη ή την ήττα, στον πόλεμο\nπου άνοιξε με τον χειμώνα.\nΌρισα «εαυτόν» να δω τον κόσμο\nπάνω απ’ την πυρά, να τραβήξω χαρακιές\nσε ντουβάρια σαν τον φυλακισμένο,\nνα δώσω ψίχουλα ζωντάνιας στον νεκρό χρόνο,\nόπου οι ελεύθεροι βυθίζονται θεληματικά.\nΠλημμυρίζουν τα ρουθούνια της θέλησης\nαπ’ το σπαραγμό της γης όταν τη σκίζει το υνί,\nσπόροι ρίχνονται μες στην πληγή της,\nμπαίνει ο κύκλος της ζωής μες στο χορό\nκαι απλό καλάμι γίνεται γλυκόλαλη φλογέρα!\nΣημ.: Το ποίημα αυτό έλαβε το 3ο βραβείο στα «Σικελιανά», 2014.\nΠλημμυρίζει ο νους με νυχτολούλουδο\nκαι φεύγει ανέλεγχτος\nνεράιδα με μορφώνει, αερικό!\nΤ’ αυτιά γέμισαν απ’ της άρπας τη φωνή\nπου ’ρχεται από μακριά, απ’ τα ουράνια,\nτα χείλη ’γιναν ξαφνικά ολοκόκκινα\nτριαντάφυλλα, γεμάτα δροσοστάλες.\nΠύρωσαν τα μάτια απαλά\nμε λάβα που χύνεται από μέσα,\nκινείται μες στο αίμα\nφτάνει απ’ άκρη σ’ άκρη.\nΤο γερανί το φόρεμα πάλλεται,\nαπ’ της ανάσας τους βαθείς λυγμούς,\nτη μέση αγκαλιάζει δυνατά,\nτους μηρούς χαϊδεύει ρυθμικά.\nΜαΐστρος πρώτος έτρεξε\nαγκάλιασε το σώμα\nκι ανάβλυσε μύρο,\nμ’ αξία αλογάριαστη,\nακόμα κι εκείνα τα μαλλιά\nτα νοτισμένα απ’ το ροδόνερο,\nπήραν μέρος στο χορό μ’ ανάλαφρες\nκινήσεις απ’ τ’ άγγιγμα του άνεμου.\nΤη δύναμη του χρυσαφιού\nμε στόμφο εναποθέτω,\nτον νόμο τον καταπατώ,\nτην ευτυχία υφαίνω\nμ’ ανάσες και λικνίσματα..\nΟ ήλιος περίφλογος επιβήτορας\nτον χώρο χρεμετίζει κι εγώ αφήνομαι\nστου έρωτα τα μπράτσα,\nΘύμηση από γυμνές εποχές,\nάυλη σάρκα μ’ άρωμα φωνηέντων,\nκινούνται μες στα μάτια μου\nΚαρναβάλι από πλήθος καρδιές,\nχρωματιστές πεταλούδες ξεχύνεται\nσε κυκλικό τρελό χορό,\nβαδίζοντας, τραγουδώντας τον σκοπό,\nπου δίνει της ψυχής το σκίρτημα.\nτου θόλου κεχριμπάρια,\nσκηνογραφία αέρινη, δροσερή,\nφωτισμένη με φώτα πολύχρωμα,\nγέλιο στο πρόσωπο παίζει\nσαν αύρα δροσερή,\nσε δειλό ουρανό.\nΈνιωσα σαν ειρωνεία τον ήλιο\nτο στήθος μου να σκίζει,\nλάμψη ν’ αναβλύζει,\nσαν μπαλέτο πολύχρωμων λουλουδιών.\nόταν σημάνει των ηδονών η ώρα,\nόταν τσαλακωμένη σαν χαρτί η καρδιά\nμαγεύεται και γίνεται\nτριαντάφυλλο εκατόφυλλο και μυρωδάτο.\nευγνωμοσύνη να χυθεί μες στις καρδιές,\nπνοή απείρου ν’ αναδυθεί\nαπό του κόσμου το βαθύ λαγούμι.-\nΝύχτα μεθυστική η επιθυμία,\nπόθος υψώνεται περίτρανα,\nψάχνει την είδηση, τη μυρωδιά του έρωτα\nστα πουλιά, στα σύννεφα,\nστις γοργοπόδαρες αίθριες.\nΗ μουσική αντάμωσε τον αποδέκτη,\nμε φτερά γεμάτα αφρούς και μπουκέτα ευωδιές,\nπαρέδωσε το γράμμα, ξεχασμένο\nστον σκληρό δρόμο του πεπρωμένου.\nΣτη θάλασσα πεσμένο το φεγγάρι,\nτο σπρώχνει εκείνη με το κύμα\nκι αυτό ξαναγυρνά.\nΟ ήχος απ’ το βαλς των ονείρων\nενώνει τις άκρες των χειλιών,\nσφιχτά αγκαλιασμένοι, πλημμυρισμένοι\nαπ’ το διάχυτο αόριστο που τους συμβαίνει.\nΟύριος ο άνεμος για τ’ άπιαστο,\nτον νου απομονώνει,\nπαραδομένο σε ζάλη γλυκιά.\nΣτραπατσαρισμένοι οι ιστοί της μιζέριας,\nτα στήθη ανθίζουν, τα χείλη τρέμουν,\nσε μια δόνηση από σπίθες, άμμο\nκαι ώριμους καρπούς αγριοκέρασου\nΧαμένοι ο ένας στα μάτια του άλλου,\nβλέπουν μονάχα τον ήλιο, λες και\nξόρκισαν για πάντα το σκοτάδι\nέγινε η ζωή ένας χορός αγκαλιαστός\nσε όλες της τις διαστάσεις!\nΠώς να βρεις το σθένος να χαϊδέψεις\nτρυφερά αυτήν την απώλεια,\nόταν οι άνεμοι σκορπίσουν παντού\nτις υποσχέσεις, τα «θα» και τα μαζί\nαφήνοντας θολές τις λίμνες των ματιών;\nΈχουν σιγάσει οι πνιγμένοι μου λυγμοί,\nπαραδομένη σε λευκή νύχτα,\nαπ’ της περιπέτειας την ειδική διαδρομή.\nΟπλίστηκε το βλέμμα\nμε ισχύ και χάρες,\nκράμα από μέταλλο κι αχάτη.\nΤο φως της θράκας είναι αρκετό,\nνα μπορώ να διαβάσω,\nνα μάθω την τέχνη,\nτις ευτυχισμένες στιγμές ν’ αναγνωρίζω,\nαφού λούστηκα το βάθος\nΌρκοι κι αρώματα,\nαπ’ ατέλειωτα φιλιά κι έρωτες,\nνα ξαναγεννηθούν από βάραθρο,\nαπρόσιτο στις βυθομετρήσεις.\nΤώρα οι βραδιές πιο φωτισμένες\nαπ’ το θάμπος της ανθρακιάς,\nπροβάλλουν θύμησες όχι οργής,\nπλημμυρίζοντας με αίμα\nπου γίνεται σαν κεχριμπάρι κόκκινο,\nΤα κύτταρα της ψυχής συγκλονισμένα\nκυλιούνται παιχνιδιάρικα, ανέμελα\nστα υποστρώματα των βιωμάτων.-\nΑπ’ το μηδέν, απ’ το τίποτα\nδιά γυμνού οφθαλμού,\nξεκινά το σβήσιμο της στάχτης,\nτο μάτωμα της γραφής.\nΈσυρα την παλάμη απ’ την όψη μου\nέβγαλα μια σκέψη,\nμου ’πεσαν σαν βροχή πολλές!\nουσίες και κραυγές\nκι εκεί στο βάθος ένας βράχος,\nπάω να τον αγγίξω, να πιαστώ\nμα ήταν από σύννεφο.\nΚουφάνοιξα την πόρτα ν’ ακούγεται\nκαλύτερα το τραγούδι του νερού,\nμε το μουρμουρητό του ταξιδεύω…\nΚοιτάζω το χαρτί μου, γεμάτο γράμματα,\nτ’ ακουμπάω, αγγίζω λέξη λέξη\nταράζομαι και λέω φωναχτά:\nΚάτι αναπνέει εδώ ακόμα!\nΟ ουρανός έκανε γιουρούσι πάνω μου,\nη βροχή έστειλε τ’ ασημόκαρφά της\nκι εγώ περιπλανιόμουν εξομολογούμενη.\nΤότε αντιλαμβάνομαι ότι η δύναμη\nτου λύκου είναι το ουρλιαχτό του…\nκαι φώναξα με όση δύναμη μπορώ.\nΑνθίσανε τα μανουσάκια…\nΠίσω απ’ το τζάμι αθώρητης μάσκας\nο ήλιος χαϊδεύει τις αισθήσεις,\nτα μάτια καλπάζουν με συσπάσεις,\nχάνονται στους χτύπους της καρδιάς.\nαπ’ τ’ αδιάφορα, τα τετριμμένα,\nπέφτει πάνω στην ευρηματική\nδιαφάνεια, γίνεται θρύψαλα,\nσκορπά στον άνεμο.\nΚι εγώ προστατευμένη…\nΈνα σφυρήλατο ο άνθρωπος,\nδουλεύεται απ’ τα μέσα,\nεγκυμονεί το κρίμα,\nπαίρνει τον χρόνο του να ζυμωθεί,\nσαν έρθει ο καιρός γεννιέται.\nΤότε ο κόσμος σείεται ολάκερος,\nλες και πέταξαν πέτρα στα λασπόνερα\nπου κείτονται χιλιάδες βάτραχοι.\nΦτάνοντας του τοκετού οι ωδίνες,\nξεσκίζεται η διαφάνεια,\nπυρώνει το αίμα στις φλέβες,\nκρύος αέρας κατακτά τα σωθικά.\nΈφτασε η ώρα του Φοίνικα!\nΠήχες ολάκερες άπλωσαν τα φτερά\nπιθαμές φυτρώσανε τα νύχια.\nΚι εγώ διπλά προστατευμένη…\nΑσυγκίνητοι οι ηλίανθοι\nαπό κεφάλια που πέφτουν,\nσπίτια που ρυτιδώνουν\nκαι γλιστρούν στα θεμέλια.\nΦωτεινοί Λεοντίδες οι φίλοι,\nφέγγοντας στο κατώφλι της ψυχής,\nαπό ένστικτα ξαμολημένα,\nσυνταιριάζουν τα χνώτα\nανταμωμένοι σε αδειανή,\nανάβουν τις δάδες\nκαι λέει η μια ψυχή στην άλλη\nνα ησυχάσει, να κλάψει…\nΚι είναι η φιλία βουνήσιο φύσημα\nάγριου θυμαριού και ρίγανης,\nκουνάει με δύναμη τις βαθιές δίπλες\nτης βυσσινιάς κουρτίνας,\nβαθαίνει το φως στα μάτια\nκι αδερφοσμίγουν τα αίματα.\nΒυζαίνουν οι ρίζες νοτισμένα χώματα\nαπό κοινούς πόνους και πόθους,\nβλασταίνει και χορεύει\nμε τους μακρινούς ήχους μιας καμπάνας,\nοδεύοντας οι παλμοί της ανάσας\nστον ίδιο προσανατολισμό.\nΤον απαγχονισμό του πόνου…\nΕΝΑ ΝΕΟ ΤΕΛΟΣ\nμιαν άλλη αρχή,\nκομματιάζοντας καυτό αέρα\nπυρακτωμένο απ’ τις\nγλώσσες του ήλιου,\nκουβαλώντας το μήνυμα\nγια τα κανονικά,\nτα μέτρια της ζωής.\nτο ηδονικό τρίξιμο των ψυχών\nχύνονται, σαν χέρια\nχτυπώντας το τζάμι,\nμια άνετη συναλλαγή\nπαλιού – καινούργιου,\nυπακούοντας την ύπαρξη\nπου στενεύεται σε τέσσερις τοίχους\nκαι θέλει να φουντώσει\nμέσα απ’ τα νεύρα, να ορμίσει,\nνα χωθεί στους καταρράκτες της ζωής.\nΠετιέται η τυπικότητα\nη τέλεια συμβία του δήθεν,\nπλέκει φράσεις αναχώματα,\nοδηγείται σε χορό\nπάνω σε στόμιο πηγαδιού.\nΜια μυρωδιά από σκισμένο χώμα,\nμια ανατολή νέας αρχής\nσκορπίζεται στον ουρανό\nκαι μέχρι η ανάσα να τελειώσει,\nένα νέο τέλος προβάλει.\nΣΤΕΝΑΓΜΟΙ ΑΝΑΤΟΛΗΣ (2014)\nΠλέεις σαν ψυχή\nσ’ απέραντα τοπία,\nφεύγεις σα φωνή.\nχάρισμα μου δόθηκε\nκαι είδα βαθιά.\nκορυφαία του χορού,\nμέσα στα λιμάνια μας\nστόμα γεμάτο πίκρα\nτο άκουσμα της άρπας\nχάδι της μάνας.\nΡόζοι στα χέρια\nσε βράδια λευκά.\nκρατάει το εκκρεμές\nΜέσα στο γέλιο\nπολύς ο πλούτος.\nτο βαμμένο τίποτα\nαλαφρώνει το βάρος\nβουτιά σε βυθό.\nκυλώ με συλλαβές\nπάνω σε τόξα.\nΡίχνω το δίχτυ\nΣφίγγει η καρδιά,\nτραχύ το φως των ματιών,\nζωή θα είναι.\nεκεί που σταυρώθηκα\nλέπια η απώλεια\nκερνάω, πίνω, μεθάω\nυμνώ τη ζωή.\nξέμαθα να σιωπώ,\nΜ’ άμποξε η μάνα μου, στο ζήσε.\nΝα πάω είπε, να σωθώ, μα που να πάω;\nΣκέφτεσαι αλλιώτικα μου είπε\nφοβάμαι τη δικαιοσύνη της ταραντούλας.\nΈτσι, έζησα τον θεϊκό αγώνα του ο\nένας εναντίον του άλλου.\nΈνοιωσα τα θέλγητρα του ψύχους\nκαι της μοναξιάς.\nΜου έκοβε την ανάσα, η λαχτάρα\nγια αγάπη και αγκαλιά.\nΠέτρωσα την ψυχή μου στην\nέλλειψη των ευνόητων.\nΆφοβη και φοβερή, μεγάλη και μοναχική\nη πορεία προς το ζήσε.\nΈμαθα ότι τα χέρια που δρουν είναι ζεστά,\nτο χέρι που σου δίνει, θα σου πάρει.\nΤο μέλι πηγάζει από την ψυχή, έλεγε\nο ήλιος μόνος είναι λίγος.\nη λάβα της αγάπης, μπορεί να λιώσει το\nπέτρωμα, της άγριας πορείας σου.\nΓράφω γιατί ζητώ την ελευθερία\nΘέλω να παραμερίσω τη μυρωδιά\nτης μούχλας και της στασιμότητας.\nΞέρω, είναι δύσκολο να καταλάβεις\nτο ξένο αίμα.\nΓράφω απλωμένη στα μαύρα σύννεφα,\nγια να κατέβουν αυτά που θέλω\nνα πω με τη βροχή.\nΣταγόνες ν’ ανοίξουν τα λουλούδια και να\nδροσίσουν καμένες ψυχές.\nΓράφω για να σηκώσω τη ζωή μου.\nΝα προβάλει ο πίδακας με την\nΝα δείτε τα δάκρυά μου για το όμορφο\nπέταγμα και τη λίγη ζωή μιας πεταλούδας.\nΓράφω στο όνομα ενός θεού, που ξέρει\nνα χορεύει, για να κρατιέται ζωντανή\nη ύψιστη ελπίδα.\nΑν ήμουν παιδί, δεν θα ήξερα πως ν’ αρχίσω\nνα ζωγραφίζω τη θάλασσα\nθα χανόμουν στο απέραντο μπλε της.\nΌταν ήμουν παιδί χανόμουνα στα\nζούσα μέσα στις παραστάσεις τους,\nχωρίς να βρίσκω την αρχή και το τέλος.\nΑν ήμουν παιδί, δεν θα μπορούσα να\nζωγραφίσω το φεγγάρι.\nθα χανόμουν στο φως του.\nΌταν ήμουν παιδί, προσπαθούσα να\nπιάσω την αγάπη στον κόρφο της μάνας μου,\nψάχνοντας την καρδιά της.\n(τα πρόσωπα στην ποίηση της Πόπης Αρωνιάδα)\nΣτη δεύτερη συλλογή («Στεναγμοί Ανατολής» – χαϊκού, από τις εκδόσεις «Ποιήματα των φίλων», 2015) το εγώ δεν έχει την αναμενόμενη θέση, μια που το συγκεκριμένο είδος, έτσι όπως σύντομα σχολιάζει και αποθησαυρίζει εικόνες, συχνά δεν έχει την ανάγκη από κανένα ρηματικό υποκείμενο.\nΚαλός τίτλος (η μόνη κίνηση δυο πιονιών στο σκάκι, βασιλιάς- πύργος, με πλήρη συμμετρική αντιμετάθεση στο μικρό 0-0 και σχεδόν στο μεγάλο 0-0-0)· τριπλή συμμετρία στα στοιχεία του εξωφύλλου· δόμηση σε τέσσερα διακριτά μέρη· ένθεση των ποιημάτων με βάση ασυνεχές – ημικρυπτικό σύστημα λατινικής αρίθμησης· πλοκή των ποιημάτων μεταξύ τους σε όλο με τη χρήση αποσιωπητικών (α)συνέχειας στην αρχή και στο τέλος· τίτλος του κάθε ποιήματος στο κλείσιμό του και κεφαλαιογράμματος, σαν ιδιότυπο σχήμα «κύκλος»· αγώνας για πρωτοτυπία· αυτοσαρκασμός· μονοτονικό (στο «Ροδακιό»!).\nΝα, μέσα στο νεοελληνικό ποιητικό ορυμαγδό, βιβλίο που αξίζει να το διαβάσει ο/η εραστής/μένη του καλού στίχου.\nΤην Πόπη Αρωνιάδα την ήξερα ως ποιήτρια. Με το πέμπτο κατά σειρά βιβλίο της αποδεικνύει ότι η πραγματική λογοτεχνική στόφα της είναι εκείνη του πεζογράφου.\nΣτο πρόσφατο μυθιστόρημά της “Οι Δίδυμες” βρίσκει κανείς πολλές αρετές από αυτές που κάνουν το κάθε βιβλίο ενδιαφέρον. Πρώτα πρώτα πλοκή. Υπάρχει μια εξελίξιμη μυθοπλασία που σε κάνει να αδημονείς για το τι θα συμβεί στην επόμενη σελίδα. Δεύτερον ο χειρισμός της γλώσσας. Η αφήγηση απλώνεται ευρύχωρη και με μια στρωτή καθημερινή γλώσσα που λειτουργεί υπέρ της άμεσης σαφήνειας και της ανεμπόδιστης ροής. Τρίτον η αληθοφάνεια. Όλα τα γεγονότα είναι πιθανά, λες και συμβαίνουν στο διπλανό μας σπίτι, στην ίδια τη γειτονιά μας, στα ήθη και τις μέρες ακριβώς που\nζούμε. Τέταρτον η χαρά της συμμετοχής του αναγνώστη. Ο αναγνώστης παρακολουθεί εκ του σύνεγγυς την εξέλιξη της ιστορίας και είναι έτοιμος ανά πάσα στιγμή να κρίνει το κάθε σημείο ως πιθανό ή απίθανο, ως λογικό ή παράλογο, ως όμορφα δοσμένο ή ως ανώριμο και ανεπιτυχές. Τα δεδομένα της παιδικής ηλικίας βρίσκουν χίλιους τρόπους να μεταπηδήσουν μέσω της μνήμης στο παρόν της αφήγησης. Εύγε Πόπη Αρωνιάδα.\nThe Impossible Works Team 19/12/2018\nΗ βραβευμένη ποιήτρια Πόπη Αρωνιάδα στο πρώτο της μυθιστόρημα, “Οι Δίδυμες”, διεισδύει στις σκοτεινές πλευρές, στους προβληματισμούς και στις ανησυχίες της σύγχρονης γυναίκας και παράλληλα στηλιτεύει κάθε κοινωνική αδικία και καταπίεση. Σε ένα μικρό χωριό στην Εύβοια, στις αρχές της δεκαετίας του ’60, μια ανήλικη, ορφανή, κωφάλαλη και πανέμορφη κοπέλα πέφτει θύμα άγριου βιασμού και ξυλοδαρμού.\nΜελόδραμα με «happy-end» θα χαρακτήριζα αυτό το καλογραμμένο βιβλίο που ξεχειλίζει από συγκίνηση και επιμέλεια για τη σωστή δοσολογία του κοινωνουμένου φορτίου έτσι που να μην στομώσει η περιέργεια του αναγνώστη κι η αισθητική ηδονή να μην τον «λιγώσει». Σπανίως απορροφώμαι από την ανάγνωση ευανάγνωστων μυθιστορημάτων, ειδικά όταν τα έχουν γράψει φίλοι που τους ήξερα ως ποιητές. Υπάρχει πάντα μια καχυποψία απέναντι στην αυτοαναφορικότητα και στον εμφανή ναρκισσισμό πολλών σύγχρονων ποιητικών «σωμάτων». Όμως ο καθένας πλάθει τη δική του, προσωπική μυθολογία κι όλη αυτή η προσπάθεια είναι κατ’ αρχήν κι εξ ορισμού «καλλιτεχνική», αφού προϋποθέτει γνώση (έμφυτη, έστω) των αφηγηματικών τεχνικών, μα πάνω απ’ όλα τη γνήσια ανάγκη να συναρπάσουν τον ακροατή-αναγνώστη τους που κατείχαν οι παλιοί παραμυθάδες, που μπορεί να μην ήταν τόσο καταρτισμένοι ή δεξιοτέχνες όπως οι ομηρικοί ραψωδοί, είχαν όμως εγγενή τη φυσική δραματικότητα των ηρωϊκών γραφιάδων που δεν συνομιλούσαν ρομαντικά με καμία Αιωνιότητα αλλά με τον ακριβώς απέναντι συνάνθρωπό τους. Αυτή τη δεξιοσύνη βρίσκω σε αυτή την πρώτη μυθιστορηματική απόπειρα της ποιήτριας με το όνομα Πόπη Αρωνιάδα. Αφηγείται με συγκρατημένη ευκολία και με μοντερνίστικο τρόπο μιαν ιστορία που θα μπορούσε να γίνει ακόμα και «λαϊκής καταναλώσεως», αφού έλκει την καταγωγή της από το μελόδραμα και φέρει πολλά από τα μοτίβα του πασίγνωστου από την Αρχαιότητα μύθου επανευρέσεως δίδυμων αδελφών (χαμένων από τα γεννοφάσκια τους). Η λεγομένη Νέα Αττική Κωμωδία του Μενάνδρου βρίθει παρομοίων ιστοριών που έγιναν κλισέ στη λατινική λογοτεχνία και θεατρογραφία, για να περάσουν μέσα από την Αναγέννηση, τον Διαφωτισμό και τον Ρομαντισμό σε μια διαιώνιση σχεδόν στερεοτυπική. Το δράμα είναι λελογισμένο και κουτσουρεμένο σε αυτό το προσεγμένο (και από την εκδότρια Ιουλία Τσιακίρη) βιβλίο, που βρίθει κινηματογραφικών σκηνών απείρου γραφικότητος και κάλλους σχεδόν διαχρονικού. Καμία νοσταλγία για το παρελθόν. Η ανάγκη μόνον να ξεμπερδέψουμε από αυτό και να απολαύσουμε το μέλλον με όσα έχει να μας φέρει… Συγκρατημένη αισιοδοξία κι απαράμιλλη μαχητικότητα. Ανατροπές προοικονομημένες κι ασύμμετρος συγκινητικός διαλογισμός πάνω στα ανθρώπινα. Όμως το υπαρξιακό φορτίο δεν είναι αφόρητα σισύφειο, διακρίνεται από χριστιανική θα έλεγα χαρμολύπη. Όπως κι η ντετερμινιστική σκέψη της μάσκας μέσα από την οποία επιλέγει να μιλήσει η συγγραφέας στον επίλογο (υπό το συμβολικό όνομα Ελευθερία). Εκεί καθομολογείται ο ντετερμινισμός κι η αναμφισβήτητη ύπαρξη ενός Ανώτερου, Υπέρτατου Όντος που καθορίζει τις τροχιές και τις φαινομενικές συμπτώσεις πάνω στις οποίες θα κυλήσουν οι ζωές μας. Παρ’ όλο που μια θεούσα καλόγρια σκιαγραφείται με μάλλον μελανά χρώματα, δεν θα δίσταζα να χαρακτηρίσω αυτό το πόνημα βαθιά θεολογικό και πιστεύω ότι η σοβαρή κριτική, όταν βρει τον χρόνο να σκύψει πάνω του, θα εκτιμήσει πολλές άλλες άδηλες αρετές του κειμένου. Η υφολογία που επιλέγει προσεκτικώ τω τρόπω να κινηθεί η ποιήτρια-συγγραφεύς δείχνει πως κρατάει σαφείς αποστάσεις από την παραλογοτεχνία και τη λεγόμενη ροζ λογοτεχνία, αλλά κι από τον διαδεδομένο στη σύγχρονη Ελλάδα μοντέρνο και μετα-μοντέρνο συρμό μυθιστορηματικής γραφής. Σαν να νοσταλγεί το «κλασικότροπο» και το ευθύ, το μονοδιάστατο και το απλό, αλλά να θέλγεται κι από τις Σειρήνες του ακαδημαϊκώς πολύπλοκου και «εστετίστικου». Αυτή ακριβώς η ισορροπία ανάμεσα στα αντίθετα άκρα χαρακτηρίζει και τη μοναδικότητα αυτής της δουλειάς. Ελπίζω να συνεχιστεί και να αποδώσει μεστότερους κι ωριμότερους καρπούς. Πολύκοσμο σκηνογράφημα, αρχιτεκτονημένο με τα παλαιά σημεία φυγής της αναγεννησιακής ζωγραφικής, που δεν αφήνει τον αναγνώστη να χαθεί σε ηθελημένες σκοτεινιές κι επιτηδευμένες ασάφειες. Κάποτε θα πρέπει να αρχίσουμε να το επανεκτιμώμεν κι αυτό!\nΣτις αρχές του 2018 από τις εκδόσεις «ΡΟΔΑΚΙΟ» κυκλοφόρησε το Μυθιστόρημα της αγαπημένης φίλης, ποιήτριας και λογοτέχνιδας, Πόπης Αρωνιάδα, υπό τον τίτλο «Οι Δίδυμες».\nΉταν μια ευχάριστη έκπληξη, αυτό το πρώτο της πεζό δημιούργημα. Από τις πρώτες σελίδες ξαφνιάζει η μοναδική ευρηματικότητα αλλά και η ιδιόρρυθμη πλοκή του. Ανήσυχο και ερευνητικό πνεύμα η συγγραφέας, προσφέρει μια καινούργια, τελείως ξεχωριστή μορφή γραφής που δείχνει την αυθεντικότητα της σκέψης της.\nΗ Πόπη Αρωνιάδα, ξεκινώντας να περιγράψει την δική της μοναδική, αλλά και ιδιαίτερη πορεία στο χρόνο, συγχρόνως αναδεικνύει μοναδικά την ζωή της υπαίθρου στις δεκαετίες του ’50 και ’60, με νωπά ακόμα τα σημάδια του εμφύλιου σπαραγμού που ακόμα δεν έχουν επουλωθεί. Αντιμέτωπη με την πείνα, την σκληρή ζωή, τις καιρικές συνθήκες αλλά και την μοναξιά, παλεύει να ορθοποδήσει έχοντας σαν μοναδικό της σκοπό να αντιστρέψει την μοίρα της.\nΤαυτόχρονα εξιστορεί, από την θέση του συγγραφέα, τις διαφορετικές πορείες δύο διδύμων κοριτσιών, που η ζωή τις χώρισε παρά την θέλησή τους, θυμίζοντας πως για κάποιους, το άστρο που τους οδηγεί στην ζωή, θαμπώνει πριν ακόμη λάμψει.\nΟι αλλεπάλληλες εναλλαγές τοπίων, καταστάσεων αλλά και συναισθημάτων «αναγκάζουν» τον αναγνώστη να αδημονεί για την ολοκλήρωση του εξαιρετικού αυτού πονήματος, επιζητώντας την εύρεση της αλήθειας, την κορύφωση και τέλος την κάθαρση.\nΔίχως να το επιδιώκει, η συγγραφέας, κρατά άσβεστη την αγωνία μέχρι την τελευταία σελίδα προσφέροντας έντονες συγκινήσεις αλλά και την αιτία για προβληματισμό σε όσους αξιωθούν την ανάγνωσή του. Και όπως γράφει ο Τζων Στάϊμπεκ στις «Ουράνιες βοσκές» : «Η ύψιστη και έσχατη επιθυμία ενός δημιουργού είναι η εξής : μια σπίθα απ’ το έργο του ν’ ανάψει μια φωτιά σε κάποια καρδιά, σε κάποιον νου, στις γενιές του μέλλοντος».\nΗ Πόπη Αρωνιάδα αποκαλύπτεται μπροστά στο καθρέπτη της ιστορίας, περιγράφοντας άλλοτε απλά, ρεαλιστικά τα γεγονότα δίχως ιδιαίτερα λογοτεχνικά φτιασιδώματα, αναδεικνύοντας τον τρόπο ζωής της υπαίθρου, τις συνήθειες, αλλά ακόμη τα ήθη και τα έθιμα των ανθρώπων του μόχθου που έχουν σαν μοναδικό τους σκοπό την επιβίωση αυτών και των οικογενειών τους παλεύοντας καθημερινά με τα στοιχεία της φύσης. Εκεί τονίζει την ξεχωριστή θέση της μητέρας της και πόσο καταλυτικό ρόλο έπαιξε στην διαμόρφωση του χαρακτήρα της.\nΆλλοτε πάλι, δημιουργώντας γλαφυρές εικόνες, τόσο έντονα δοσμένες, που ζωντανεύει μοναδικά, πρόσωπα, τοπία, αλλά και τις ιδιαιτερότητες, ή τα πάθη των ανθρώπων. Εδώ φαίνεται ο επηρεασμός του έργου της από την εξαιρετική ποιητική της γραφίδα που μ’ αυτό τον τρόπο «ντύνει» υποδειγματικά και μοναδικά την κάθε φράση της με τον δικό της ξεχωριστό τρόπο.\nΟι ήρωες του βιβλίου της, πραγματικοί, ή φανταστικοί, ζουν ανάμεσά μας, έχοντας μια ιδιαίτερη ζωή, προσπαθούν με το δικό τους τρόπο να επιβιώσουν, όπως και η ίδια η Πόπη Αρωνιάδα. Ανεξάρτητα από οποιαδήποτε εμπόδια, ή προβλήματα παρουσιάζονται στη χρονική της διαδρομή, έχει μάθει να αγωνίζεται, γιατί η ζωή είναι αγώνας.\nΑκόμη και οι φανταστικές ηρωϊδες της, οι δίδυμες αν και ξεκινούν από την ίδια αρχή, διαγράφουν μια τελείως διαφορετική πορεία, κάνοντας η κάθε μια τον δικό της αγώνα, μέχρι η ίδια η ζωή να αποφασίσει να τις ενώσει ξανά. Με την έντονη και ιδιαίτερη ζωή της κάθε μιας, αναδεικνύεται ο πραγματικός τους χαρακτήρας με τα προτερήματα και τα ελαττώματα που κουβαλούν στις «αποσκευές» τους.\n«Οι Δίδυμες» θα συζητηθούν έντονα στους λογοτεχνικούς κύκλους για την ορθότητα και την καθαρότητα των σκέψεων και των απόψεών της Πόπης Αρωνιάδας, μα και θα παραμείνουν στο μέλλον για να αποδεικνύουν πως, όπως έγραψε ο Ρομαίν Ρολάν, «Το να δημιουργείς, είναι σα να σκοτώνεις τον θάνατο…».\nΓνωρίζει, όμως, ότι μια τέτοια επιστροφή από τα μη ορατά του κόσμου φέρνει μαζί της και μια μεταμφίεση. Για να γίνει αισθητά απτό και γήινο ετούτο το παράδοξο απαιτείται η αρωγή του παραμυθιακού στοιχείου, έτσι όπως στη γλώσσα μας αυτά τα δύο (το παραμύθι και η παραμυθία) βρήκαν την αγαστή ομοιότητα. Το παραμύθι έχει κάποτε τον δράκο και κάποτε όχι. Η ποιήτρια θα μας το δώσει και στις δύο εκδοχές Παραμύθι με δράκο, Παραμύθι χωρίς δράκο. Η αλήθεια έτσι είναι πια ορατή: ο δράκος, αν υπάρχει, βρίσκεται μέσα μας, έτσι όπως η απόγνωση μπροστά στο ανελέητο και αναπότρεπτο τέλος τον επινοεί συχνά, σαν μια απειλή πραγματική. Και τότε οι στίχοι αποκτούν άλλο νόημα. Η απώλεια πρέπει να αντιμετωπιστεί, και ο ιαματικός λόγος έρχεται να φέρει τα φάρμακά του, για να θυμηθούμε τον Καβάφη που συνέλαβε ακριβώς αυτή τη διάσταση της ποίησης – Τα φάρμακά σου φέρε Τέχνη της Ποιήσεως, που κάμνουνε –για λίγο– να μη νοιώθεται η πληγή. (Κωνσταντίνος Καβάφης «Μελαγχολία Ιάσονος Κλεάνδρου ποιητού εν Κομμαγηνή˙ 595 μ.Χ.») Σ’ αυτήν ακριβώς τη θεώρηση της ποίησης συγκαταλέγεται και ο λόγος της Πόπης Αρωνιάδα, αναζητώντας αυτό το λίγο των επουλωτικών φαρμάκων.\nΠΟΙΗΤΙΚΑ ΠΟΡΤΡΑΙΤΑ ΣΤΟ ΓΡΑΦΕΙΟ ΠΟΙΗΣΕΩΣ 10/11/2019\nΕΠΙΜΕΛΕΙΑ: Αντώνης Σκιαθάς\nΣτ’ αλήθεια αγνοώ. Αν και έχω αισθανθεί τις επιδράσεις πολλών ποιητών ωστόσο στο πέρασμα του χρόνου, το προσωπικό μου ύφος διατήρησε μια ενδογενή αυθεντικότητα. Κουβαλώ την μύχια βεβαιότητα ότι η γραφή μου δεν είναι ρομαντική, αλλά αντιθέτως αποψιλωμένη από θηλυκά χαρακτηριστικά, όμως δεν παύω σε κάθε ευκαιρία να υπογραμμίζω με περηφάνια την ιδιαίτερη τιμή και αξία της γυναικείας υπόστασης. Θα μπορούσα να πω, πως βυθίζομαι στα κείμενα της AnneSexton, ταιριάζουν στην ιδιοσυγκρασία μου, λαμβάνοντας ένα ιδιότυπο βάπτισμα.\nΕίναι γεγονός, στην Ελλάδα όχι μόνο δεν μπορεί να τον θρέψει, αντιθέτως τον υποβάλλει σε τεράστιες προσωπικές θυσίες για να μπορέσεινα εκδώσει τα γραπτά του, να εκτεθεί. Πραγματικά ελάχιστοι λογοτέχνες δεν πληρώνουν για να βγάλουν τα βιβλία τους. Η ποίηση δεν είναι δυνατόν ν’ αποτελέσει βιοποριστικό επάγγελμα, είναι κατάθεση ψυχής, αιματηρή σκέψη και επίπονη εσώτερη διεργασία.\nΣΤΗΝ ΑΡΙΑ ΣΩΚΡΑΤΟΥΣ\nΣτον Παύλο Ανδριά\nΗ Πόπη Αρωνιάδα, απαντά στο «κουτσομπολιό»… της αυλής!!!\nΗ Πόπη, μια γυναίκα που έχει δώσει τις μάχες της στη ζωή, έχοντας οδηγό της την αισιοδοξία, μας διδάσκει…\nηθική και το πώς να χρησιμοποιούμε τη δύναμη του μυαλού μας αμείλικτα…\nΤα παιδικά χρόνια είναι καθοριστικά για την εξέλιξη και την πορεία του ανθρώπου. Τα δικά μου ήταν σκληρά από κάθε άποψη, επομένως το μόνο που μπορώ να πω πως μου λείπει, είναι η αθωότητα.\nΟ δράκος. Πάντα μου άρεσαν τα παραμύθια που έχουν δράκους. Έδινε την δυνατότητα στον πρίγκιπα να παλέψει για να κερδίσει την όμορφη.\nΤο έχω κάνει αρκετές φορές στην πορεία της ζωής μου και δεν το μετανιώνω. Το να μπορείς να συγχωρείς είναι μεγαλειώδες, γιατί σου διώχνει ένα βάρος απ’ την ψυχή.\nΤο πάθος. Ότι κάνω και ότι βιώνω είναι στο μέγιστο βαθμό. Ζω το κάθε τι έντονα, τα καλά και τα άσχημα.\nΗ έλλειψη υπομονής. Με αποτέλεσμα να με τσακίζει η αργοπορία, ειδικά των προγραμματισμένων πραγμάτων.\nΤις περισσότερες φορές τη μοίρα τη φτιάχνουμε μόνοι μας. Πιστεύω στη δύναμη του ανθρώπου, σαν πρωτεύουσα δύναμη. Όμως, αλήθεια είναι ότι προκύπτουν καταστάσεις που δεν μπορούμε να ελέγξουμε και τις αποδίδουμε στη μοίρα. Τότε χαμογελάω και πιστεύω (τεχνικά) έντονα, ότι όλα θα πάνε καλά και το αύριο θα είναι καλύτερο και είναι.\nΈντονα και κυρίως με πράξεις! Οι άνθρωποι που αγαπώ, δεν έχουν καμιά αμφιβολία, το εισπράττουν με χίλιους τρόπους!\nΑυτή η λέξη οδηγεί πλέον τη ζωή μου. Όταν έχεις μυρίσει το χνώτο του θανάτου, δεν μπορεί να κυριαρχεί τίποτα άλλο!\nΜετά από μια μεγάλη μάχη με τον καρκίνο, μου δόθηκε η δυνατότητα πλέον να μη δουλεύω, παίρνοντας μια μικρή σύνταξη, έχω όλο το χρόνο να αφοσιωθώ στον μεγάλο έρωτα της ζωής μου, που είναι το γράψιμο. Μελετάω και γράφω κάθε μέρα. Γράφω κυρίως ποίηση. Αποπειράθηκα να γράψω και τελειώνω ένα πεζό, που έχω στόχο να κυκλοφορήσει μέσα στον επόμενο χρόνο.\nΔεν μπορεί να μου κλέψει κανείς τίποτα απ’ την ψυχή μου, είναι απόλυτα ελεγχόμενος χώρος…\nΠολλές είναι οι ελληνικές ταινίες που μπορώ να δω ακόμα, παρότι τις έχουμε δει άπειρες φορές. Αυτή που μπορεί ακόμα να με κάνει να γελάσω είναι η Παριζιάνα με το αθάνατο, Σούζυ τρως!!!\nΔεν έχω καμία σχέση με γούρια, δεν πιστεύω σ’ αυτά. Αυτό που υπάρχει πάντα στο πορτοφόλι μου είναι η φωτογραφία της κόρης μου. Αυτή δεν την αποχωρίζομαι ποτέ.\nΜην κάνεις αυτό που δεν θέλεις να σου κάνουν. Θεωρώ ότι είναι θεμέλιος λίθος μιας ηθικής.\nΘα συνεχίσουν να παίζουν τον ρόλο του διαμορφωτή της κοινωνίας, γιατί αυτό τους επιτρέπουμε να κάνουν.\nΚαι για τους δύο λόγους. Αλλά κυρίως από ανικανότητα και από άγνοια, για το πόσο σημαντικό ρόλο μπορούν να παίξουν οι τέχνες στην κοινωνία και κατ’ επέκταση από αδιαφορία, έχει άλλες προτεραιότητες…\nΓιατί δεν έμαθε ποτέ να παίρνει τη ζωή στα χέρια του. Δεν βοήθησε σ’ αυτό η παιδία. Οργανωμένο το έγκλημα, γιατί είναι πιο εύκολο να διαχειρίζονται άβουλους και απαίδευτους ανθρώπους. Διαμορφώθηκαν με αυτό τον τρόπο ολόκληρες γενιές, ώστε κάποια πράγματα να γίνουν κατεστημένα και να αναπαράγονται από γονείς σε παιδιά. Η βόλεψή μας, ο εαυτός μας, η πελατειακές σχέσεις. Αυτά υπερισχύουν με τα γνωστά αποτελέσματα. Ελπίζω πολύ στις νέες γενιές, ν’ αντιδράσουν γιατί το λούζονται εξαιτίας μας.\nΝα υπάρχει ισόβια, σκληρή καταδίκη για τους παιδεραστές.\nΤον άνθρωπο! Γιατί μπορεί να χρησιμοποιήσει τη δύναμη του μυαλού αμείλικτα.\nΝαι, η αλήθεια είναι ότι μ’ επηρεάζουν αρκετά. Ειδικά όταν έχεις σε λειτουργία μια έντονη διαίσθηση.\nΑυτό που έλεγα και στο δικό μου παιδί. Ν’ αγαπά, να πιστεύει και να σέβεται τον εαυτό του.\n1 σκέψη για το “ΠΟΠΗ ΑΡΩΝΙΑΔΑ”\n16/08/2020 στις 4:11 ΜΜ\nΑγαπημενη μου φιλη Ποπη\nδεν φανταζομουν οτι θα εχεις αυτη την καταπληκτικη συγγραφικη πορεια στη ζωη σου την εποχη που πηγαιναμε στο λυκειο διαβαζοντας τα ποιηματα σου\n(αν και δεν καταλαβαινα καποια).\nΣυγχαρητηρια σου ευχομαι να συνεχισεις να γραφεις κατακτωντας τα μεγαλυτερα επαθλα του χωρου.


Το ποίημα της ζωής σου… | offlinepost\nΑρχική Κοινωνία Το ποίημα της ζωής σου…\n«Έμαθες καλά το ποίημα σου;» ρώτησε η δασκάλα. «Έτσι νομίζω» απάντησες εσύ και με σκανδαλιάρικο βλέμμα, προσπαθώντας με μεγάλη δυσκολία να συγκρατήσεις το γέλιο που σου προκαλούσαν οι συμμαθητές σου, άρχισες να απαγγέλλεις: «Εδώ Πολυτεχνείο, εδώ Πολυτεχνείο…».\nΣαρανταέξι ολόκληρα χρόνια έχουν περάσει από την ημέρα που η ελληνική ιστορία σημαδεύτηκε από στιγμές απαράμιλλου ηρωισμού απλών ανθρώπων που αντιτάχθηκαν στην παράλογη και τυραννική εξουσία. Σαρανταέξι ολόκληρα χρόνια έχουν περάσει από την αθάνατη εξέγερση του Πολυτεχνείου. Και όμως, για σένα μοιάζουν πολλά περισσότερα τα χρόνια που κύλησαν, από την ημέρα που ντυμένος με τα καλύτερα σου ρούχα, βρισκόσουν μπροστά σε πλήθος γονιών και με τρεμάμενη φωνή, προσπαθούσες να θυμηθείς τους πολύπλοκους στίχους του ποιήματος που σου είχε αναθέσει η δασκάλα σου.\nΑν το σκεφτείς λίγο καλύτερα, τότε ήσουν πραγματικά ένας άνθρωπος ξέγνοιαστος και ευτυχισμένος. Δυσκολευόσουν πολύ να ξυπνήσεις, κάθε πρωί σκεφτόσουν πως μισείς το σχολείο και πως ανυπομονείς να μεγαλώσεις για να κάνεις ό,τι πραγματικά θέλεις. Όταν, όμως, περνούσες τη μεγάλη πόρτα και έμπαινες στο προαύλιο, ξαφνικά ξεχνούσες τους λόγους αυτού του «μίσους». Πολλές φορές, το μάθημα σου φαινόταν ανυπόφορα βαρετό, ενώ θα ορκιζόσουν ότι το ρολόι της τάξης ήταν χαλασμένο και είχε κολλήσει ακριβώς στα 5 λεπτά πριν από το διάλειμμα. Μεγαλώνοντας λιγάκι, άρχισες να κρυφογελάς με τους συμμαθητές σου, να είσαι «άτακτος» όπως έλεγαν και οι καθηγητές, ενώ άλλες φορές ζωγράφιζες καρδιές στα θρανία. Όταν άρχιζαν οι πρόβες για τις σχολικές γιορτές, όπως αυτή της 17ης Νοεμβρίου, ζητούσες επίμονα να ενταχθείς στη σχολική χορωδία, με την ελπίδα ότι η καθηγήτρια της μουσικής θα διοργάνωνε τις πρόβες στην ώρα του μαθήματος. Στα διαλείμματα έπαιζες κυνηγητό, πόλεμο και σπασμένο τηλέφωνο, ενώ αργότερα έκανες απλώς βόλτες με την παρέα σου στους σχολικούς διαδρόμους, σχεδιάζοντας τα παιχνίδια και τις πλάκες που θα λάμβαναν χώρα την επόμενη ώρα.\nΤώρα, όμως, έχεις αλλάξει. Μεγάλωσες και όλα αυτά που έζησες τότε μοιάζουν με σχολική σαΐτα που πέταξε μακριά. Δεν υπάρχουν πια οι ψεύτικοι πόλεμοι μεταξύ αγοριών και κοριτσιών, που τότε αποτελούσαν το αγαπημένο σου παιχνίδι. Τώρα βλέπεις μόνο αληθινούς πολέμους, χωρίς πραγματικούς νικητές. Δεν υπάρχουν πια ούτε τα ανέμελα παιχνίδια, όπως το σπασμένο τηλέφωνο. Τώρα στη ζωή σου κυριαρχεί μόνο το κινητό τηλέφωνο. Δεν υπάρχουν πλέον οι σχολικές γιορτές με τα κόκκινα γαρύφαλλα. Τη θέση του κόκκινου πήρε πια το αίμα που προκαλείται από τις συμπλοκές που λαμβάνουν χώρα κάθε χρόνο, στην επέτειο του Πολυτεχνείου.\nΈνα πράγμα έμεινε μόνο ίδιο μέσα στα χρόνια: συνεχίζεις να αποστηθίζεις ποιήματα που δεν καταλαβαίνεις, όπως τότε που ήσουνα μικρός. Εξακολουθείς να είσαι δέσμιος των ψεμάτων της πολιτικής, του κατεστημένου και του επίπλαστου κόσμου των social media.\nΔεν είσαι, όμως, πια παιδί και οφείλεις να ξυπνήσεις, να φορέσεις τον καλύτερο και δυνατότερο εαυτό σου και να τιμήσεις με τη στάση ζωής σου, την κριτική σκέψη, την υπευθυνότητα και την ωριμότητά σου, αυτούς που χάθηκαν το ’73. Μόνο όταν απαγγείλεις με σταθερή φωνή το δικό σου ποίημα και διεκδικήσεις τα ιδανικά σου, θα αποκτήσει ένα νέο σύγχρονο νόημα η εξέγερση του Πολυτεχνείου.


Σούπερ Λίγκα: Μεγάλο «διπλό» ο ΠΑΣ Γιάννινα, 2-1, επί του Λεβαδειακού\nΣάββατο, 07 Φεβρουαρίου 2015 16:54\nΣούπερ Λίγκα: Τα ντέρμπι της επαρχίας 07/02/2015 10:00\nΕργοτέλης: Ανακοινώθηκε ο Σολάρι 06/02/2015 14:50\nΣούπερ Λίγκα: Ο Γιάχος στο ντέρμπι ΠΑΟΚ-Ολυμπιακός 06/02/2015 14:45\nΜένει στον ΠΑΟΚ ο Αναστασιάδης 06/02/2015 00:46\nΟ ΠΑΣ Γιάννινα πέτυχε σπουδαία εκτός έδρας νίκη επί του Λεβαδειακού με 2-1, στο εναρκτήριο ματς της 23ης αγωνιστικής της Σούπερ Λίγκας.\nΟι Ηπειρώτες διατήρησαν το αήττητο που έχουν στις 7 τελευταίες αγωνιστικές (4 ισοπαλίες, 3 νίκες) και με το «τρίποντο» στη Λιβαδειά εξακολουθούν να... βλέπουν Ευρώπη μέσω των πλέι οφ.\nΤα πράγματα για το Λεβαδειακό, όσον αφορά την παραμονή του στην κατηγορία, παραμένουν δύσκολα. Οι Βοιωτοί έμειναν χωρίς νίκη για 4ο σερί ματς (2 ήττες, 2 ισοπαλίες), ενώ σε δεύτερο διαδοχικό εντός έδρας ματς έφυγαν με «σκυμμένα τα κεφάλια».\nΧωρίς να είναι καλύτερος στα πρώτα 45 λεπτά, ο ΠΑΣ Γιάννινα κατάφερε να μπει με προβάδισμα στ΄ αποδυτήρια. Η ομάδα του Γιάννη Πετράκη βρήκε το δρόμο προς τα δίχτυα στο 38΄, μετά το κόρνερ που εκτελέστηκε και το σουτ του Τσουκαλά, ο Τζημόπουλος έβαλε το πόδι κι αλλοίωσε την πορεία της μπάλας στέλντονάς τη στα δίχτυα του Σηφάκη (0-1).\nΟ Λεβαδειακός που μέχρι το λεπτό εκείνο είχε την υπεροχή, αλλά όχι «καθαρή» ευκαιρία, δε μπόρεσε να αντιδράσει στα λεπτά που απέμεναν για τη λήξη του ημιχρόνου. Σε όλο το 45λεπτο, οι γηπεδούχοι είχαν κάποια σουτ με τον Πελέ που δε βρήκαν στόχο, ένα επίσης του Μιλάζες που μπλόκαρε ο Βελλίδης, αλλά σε γενκές γραμμές δεν ήταν ιδιαίτερα απειλητικοί για την εστία του γκολκίπερ του ΠΑΣ.\nΜη έχοντας άλλη επιλογή στο δεύτερο μέρος, οι παίκτες του Σάββα Παντελίδη έπαιξαν ακόμη πιο επιθετικά και δικαιώθηκαν στο 68΄ με το γκολ της ισοφάρισης από τον Κατίδη. Στην πρώτη του συμμετοχή από την ημέρα που εντάχθηκε στο δυναμικό των Βοιωτών από τη Βέροια, ο νεαρός μέσος με σουτ από το ύψος του πέναλτι έφερε το ματς στα ίσια (1-1).\nΟι πανηγυρισμοί των γηπεδούχων δεν κράτησαν παρά μόνο 5 λεπτά. Στο 63΄ ο Μανιάς έδωσε εκ νέου προβάδισμα στους Γιαννιώτες, με το 8ο εφετινό του γκολ. Οι γηπεδούχοι προσπάθησαν να αντιδράσουν, αλλά ήταν εμφανές ότι επηρρεάστηκαν ψυχολογικά από το γρήγορο γκολ που δέχτηκαν μετά την ισιοφάριση. Είναι χαρακτηριστικό ότι μέχρι το τέλος του ματς δεν ανησύχησαν ούτε μία φορά την εστία του Βελλίδη.\nΣΟΥΠΕΡ ΛΙΓΚΑ 2014-2015 SUPER LEAGUE ΕΛΛΑΔΑ ΛΕΒΑΔΕΙΑΚΟΣ ΠΑΣ ΓΙΑΝΝΙΝΑ


Υποχρεωτικός εμβολιασμός στους άνω των 60 – Δύο δωρεάν self-test ενόψει των γιορτών | RethNea.gr\nΝΕΑ ΜΕΤΡΑ ΓΙΑ ΤΗΝ ΠΡΟΣΤΑΣΙΑ ΤΗΣ ΔΗΜΟΣΙΑΣ ΥΓΕΙΑΣ ΑΝΑΚΟΙΝΩΣΕ Ο ΠΡΩΘΥΠΟΥΡΓΟΣ\n• Όσοι δεν κλείσουν ραντεβού για α’ δόση ως τις 16 Ιανουαρίου θα κληθούν να καταβάλλουν πρόστιμο 100 ευρώ κάθε μήνα\nΑπό τους 580.000 ανεμβολίαστους συμπολίτες μας άνω των 60 ετών, δυστυχώς μόνο 60.000 έσπευσαν να εμβολιαστούν εντός του μήνα Νοεμβρίου. Και είναι κυρίως οι άνω των 60, οι οποίοι νοσηλεύονται και δυστυχώς πολλοί από αυτούς χάνονται. Και όπως έχουμε πει πολλές φορές, είναι άδικοι θάνατοι.\nΣκεφτείτε ότι στην Πορτογαλία, όπου οι άνω των 60 έχουν εμβολιαστεί σε ποσοστό της τάξης του 98%, αν δεν κάνω λάθος, άμα δείτε τα δεδομένα οι κατειλημμένες ΜΕΘ και οι απώλειες είναι ελάχιστες. Αντίθετα, στην Ελλάδα, και παρά την πολύ μεγάλη προσπάθεια που όλοι έχουμε καταβάλει, το ποσοστό εμβολιασμού σε αυτές τις ηλικίες κινείται ακόμα στο 83%. Συνεπώς, αυτοί οι πολίτες πρέπει πρώτοι να προστατευτούν, καθώς συχνά είναι και εκείνοι οι οποίοι αργούν να πάνε στο νοσοκομείο, επιβαρύνοντας δυστυχώς ακόμα περισσότερο την κατάστασή τους. Εμποδίζοντας όμως και τη νοσηλεία άλλων σοβαρών ασθενειών.\n«Οφείλουν να αρνηθούν τη διγλωσσία και να μην κρυφτούν πίσω από ευρήματα όπως η «προαιρετική υποχρεωτικότητα». Είναι καιρός να μιλήσουμε τη γλώσσα της αλήθειας και η αλήθεια είναι μόνο μία: το εμβόλιο σώζει ζωές και πρώτα και πάνω απ’ όλα τους πιο ευάλωτους. Γι’ αυτό, όπως σας είπα, δεν είναι υποχρεωτικό, είναι αναγκαίο, είναι απαραίτητο».


Ψυχοσάββατο 2019: Χιλιάδες ονόματα μνημονεύθηκαν στο Τρισάγιο στη Ρόδο (ΦΩΤΟ) - ΕΚΚΛΗΣΙΑ ONLINE\nΠαρασκευή, 01 Μαρτίου 2019 23:05\nΑρχική » ΝΕΑ » Ψυχοσάββατο 2019: Χιλιάδες ονόματα μνημονεύθηκαν στο Τρισάγιο στη Ρόδο (ΦΩΤΟ)\nΣτον Ιερό Ιδρυματικό Ναό του Αγίου Τρύφωνος του Κέντρου Κοινωνικής Πρόνοιας Περιφέρειας Νοτίου Αιγαίου – Παράρτημα Α.Μ.Ε.Α. Δομής Ενηλίκων, στο Δ.Δ. Κολυμπίων Ρόδου, την Παρασκευή 1 Μαρτίου 2019 τελέστηκε από τον Πανοσιολογιώτατο Αρχιμανδρίτη της Ιεράς Μητροπόλεως Ρόδου, Αθανάσιο Μισσό το απόγευμα μετά τον Εσπερινό, Τρισάγιο υπέρ μακαρίας μνήμης και αιωνίου αναπαύσεως πάντων των επ’ ελπίδι αναστάσεως ζωής αιωνίου κεκοιμημένων ευσεβῶς ορθοδόξων χριστιανών, βασιλέων, πατριαρχών, αρχιερέων, ιερέων, ιερομονάχων, ιεροδιακόνων, μοναχών, πατέρων, προπατόρων, πάππων, προπάππων, γονέων, συζύγων, τέκνων, αδελφών και συγγενών ημών εκ των απ’ αρχής και μέχρι των εσχάτων, και υπέρ του συγχωρηθήναι αυτοίς παν πλημμέλημα εκούσιον τε και ακούσιον.\nΜνημονεύθησαν πλειάδα ονομάτων, με την συμμετοχή πολλών πιστών και κολλύβων όπως η Εκκλησία επιτάσσει και το κυριότερο, το πλήρωμα είναι συνειδητοποιημένο μετά από κηρύγματα και κατηχήσεις του πατρός Αθανασίου.\nΝα σημειωθεί πως στον Ιερό Ιδρυματικό Ναό του Αγίου Τρύφωνος του Κέντρου Κοινωνικής Πρόνοιας Περιφέρειας Νοτίου Αιγαίου – Παράρτημα Α.Μ.Ε.Α. Δομής Ενηλίκων, στο Δ.Δ. Κολυμπίων Ρόδου, την Παρασκευή 1 Μαρτίου 2019 τελέστηκε από τον Πανοσιολογιώτατο Αρχιμανδρίτη της Ιεράς Μητροπόλεως Ρόδου, Αθανάσιο Μισσό τον Πρωτομηνιάτικο Αγιασμό με πολύ κόσμο όπως πάντα ! Ευχήθηκε σε όλους να έχουν ένα καλό και ευλογημένο μήνα !\n2 χρόνια πριν Γράφει το ΕΚΚΛΗΣΙΑ ONLINE, ΝΕΑ2019, Αθανάσιος Μισσός, Αρχιμανδρίτης Αθανάσιος Μισσός, ΚΟΛΥΒΑ, Ρόδος, τρισάγιο, Ψυχοσάββατα, Ψυχοσάββατο\nΟ Απόστολος, Σάββατο 2 Μαρτίου 2019 - Γιορτή Άγιος Νικόλαος ΠλανάςΣεισμός ΤΩΡΑ: 3.8 ρίχτερ το απόγευμα στη Χίο\nΕΜΥ Καιρός: Η πρόγνωση για σήμερα Τετάρτη 20 Νοεμβρίου\nΣΕΙΣΜΟΣ ΤΩΡΑ : Δόνηση κοντά σε Ρόδο- Κάρπαθο\nΣΕΙΣΜΟΣ ΤΩΡΑ : Το επίκεντρο της νέας σεισμικής δόνησης, την οποία το Ινστιτούτο χαρακτήρισε «ασθενή», εντοπίζεται 82 χλμ. ανατολικά - νοτιανατολικά της Καρπάθου.\nΕΜΥ πρόγνωση καιρού : Βροχές τώρα και έκτακτο δελτίο για αύριο 18 Νοεμβρίου\nΚΑΙΡΟΣ ΑΥΡΙΟ ΕΜΥ ΕΚΤΑΚΤΟ ΔΕΛΤΙΟ: ο καιρός αύριο Δευτέρα 18 Νοεμβρίου 2019, σύμφωνα με το έκτακτο δελτίο καιρού που εξέδωσε η ΕΜΥ. Βροχερός καιρός σε όλη τη χώρα. Σποραδικές καταιγίδες θα εκδηλωθούν στα δυτικά, τα βόρεια, την ανατολική και νότια νησιωτική χώρα. Τα φαινόμενα πιθανώς να είναι πρόσκαιρα ισχυρά στα δυτικά τις πρωινές ώρες, βαθμιαία όμως το μεσημέρι και από τα βορειοδυτικά θα εξασθενήσουν. Οι άνεμοι στα δυτικά θα πνέουν από νότιες διευθύνσεις, στα πελάγη τοπικά 6 μποφόρ, με γρήγορη εξασθένηση στο Ιόνιο. Η θερμοκρασία θα σημειώσει μικρή πτώση ως προς τις μέγιστες τιμές της.\nΕΜΥ Καιρός: Η πρόγνωση για σήμερα Πέμπτη 11 Ιουλίου-Κακοκαιρία\nΕΜΥ ΚΑΙΡΟΣ: Η πρόγνωση καιρού για σήμερα Πέμπτη 11 Ιουλίου 2019, σύμφωνα με το έκτακτο δελτίο καιρού που εξέδωσε η ΕΜΥ. Στη Μακεδονία, τη Θράκη, τα νησιά του Βόρειου Αιγαίου, την ανατολική Θεσσαλία, τις Σποράδες και την Εύβοια νεφώσεις παροδικά αυξημένες με τοπικές βροχές και σποραδικές καταιγίδες τοπικά ισχυρές και στα βόρεια έως πολύ ισχυρές. Τα φαινόμενα βαθμιαία θα εξασθενήσουν και θα περιοριστούν στα ανατολικά.


Σύγκριση τιμών ενοικίασης αυτοκινήτου από το Μπραουνσβάιγκ με τη Skyscanner\nΣυγκρίνετε τις επιλογές ενοικίασης αυτοκινήτου στο Μπραουνσβάιγκ\nΑνεξάρτητα από το εάν πετάτε προς Μπραουνσβάιγκ για μια μικρή απόδραση ή για διαμονή μεγαλύτερης διάρκειας, μπορείτε να αποβάλετε το άγχος για το ταξίδι σας ενοικιάζοντας αυτοκίνητο. Με τόσες πολλές εταιρείες ενοικίασης αυτοκινήτων από τις οποίες μπορείτε να επιλέξετε, η Skyscanner σας διευκολύνει να βρείτε την καλύτερη προσφορά. Απλώς πείτε μας τις ημερομηνίες και θα σας δείξουμε ποια αυτοκίνητα είναι διαθέσιμα και από ποιες εταιρείες ενοικίασης: και κάτι ακόμα πιο σημαντικό, ποιες εταιρείες προσφέρουν τις καλύτερες τιμές.\nΜπορείτε να απολαύσετε περισσότερο το ταξίδι σας αν ενοικιάσετε αυτοκίνητο. Δεν χρειάζεται να εξαρτάστε από τις δημόσιες συγκοινωνίες από και προς το Μπραουνσβάιγκ. Αντίθετα, μπορείτε να κατεβείτε από το αεροπλάνο και να μεταβείτε απευθείας στον προορισμό σας οδηγώντας. Δεν θα πασχίζετε πλέον να στριμώξετε τις αποσκευές σας σε συνωστισμένα λεωφορεία.\nΕμείς σας προσφέρουμε τη δυνατότητα να ενοικιάσετε είτε ένα μίνι βαν για όσους κάνουν διακοπές με μεγάλη οικογένεια είτε ένα διθέσιο αυτοκίνητο πόλης για ρομαντικές αποδράσεις ή κάτι ανάμεσα στα δύο. Όταν συγκρίνετε ενοικιάσεις αυτοκινήτων στο Μπραουνσβάιγκ θα σας δείχνουμε τις καλύτερες προσφορές για διάφορα οχήματα ώστε να επιλέγετε το καλύτερο αυτοκίνητο για το ταξίδι σας σε τιμή που σας συμφέρει οικονομικά.\nΟι σελίδες πληροφοριών σχετικά με την ενοικίαση αυτοκινήτων περιέχουν όλα όσα πρέπει να γνωρίζετε για τις εταιρείες ενοικίασης που είναι διαθέσιμες στο Μπραουνσβάιγκ. Οι οδηγοί πόλης μας θα σας βοηθήσουν να προγραμματίσετε το ταξίδι σας και να ξεκινήσετε με χαρά. Αν θέλετε ξενοδοχεία κοντά στο Μπραουνσβάιγκ, με τη Skyscanner μπορείτε να τα συγκρίνετε κι αυτά και να βρείτε τις καλύτερες προσφορές: είτε θέλετε να παραδώσετε το αυτοκίνητό σας στο Μπραουνσβάιγκ πρώτα είτε να το παρκάρετε έξω από το ξενοδοχείο.\nΝα θυμάστε ότι πρέπει να έχετε μαζί σας το δίπλωμα οδήγησης καθώς οι περισσότερες εταιρείες ενοικίασης αυτοκινήτων στο Μπραουνσβάιγκ θα σας τo ζητήσουν για να σας επιτρέψουν να φύγετε.\nΠληροφορίες για Μπραουνσβάιγκ\nΣύγκριση πτήσεων προς ΜπραουνσβάιγκΑναζήτηση πτήσεων\nΣύγκριση ξενοδοχείων σε ΜπραουνσβάιγκΑναζήτηση ξενοδοχείων


Ο Ρώσος Πρόξενος Αλ.Ποπόφ στο ΤΗΛΕΓΡΑΦΗΜΑ: «Η ρωσική παρουσία στη Συρία δημιούργησε συνθήκες για την παύση του εμφυλίου» - Τηλεγράφημα\n Τελευταία ενημέρωση: 31-03-2016 | 05:41:37 - Πρώτη δημοσίευση: 31-03-2016 | 05:41:37\nΤο σημαντικό ρόλο που διαδραμάτισε η Ρωσία στις προσπάθειες ειρήνευσης στη Συρία τονίζει ο Γενικός Πρόξενος της Ρωσίας στη Θεσσαλονίκη Αλεξέι Ποπόφ.\nΟ Ρώσος διπλωμάτης μιλάει στο ΤΗΛΕΓΡΑΦΗΜΑ (tilegrafima.gr) για το προσφυγικό τονίζοντας πως το μεγάλο αυτό ζήτημα θα λυθεί μόνο εφόσον σταματήσουν οι εχθροπραξίες στη Συρία.\nΟι ελληνορωσικές σχέσεις είναι στο επίκεντρο και ο κ.Ποπόφ τονίζει πως η χώρα μας δε ζήτησε βοήθεια από την Ρωσία, προσθέτοντας πως αναμένει σύντομα να αρθούν οι κυρώσεις της Ευρωπαϊκής Ενωσης προς τη χώρα του.\n– Τεράστιο ζήτημα που απασχολεί έντονα την περιοχή είναι το προσφυγικό. Ποια πιστεύετε πως είναι η λύση στο πρόβλημα; Πιστεύετε πως είναι κοντά αυτή η λύση;\n«Η λύση του προσφυγικού βρίσκεται στην ομαλοποίηση της κατάστασης στις χώρες προέλευσης των προσφύγων. Τώρα το συγκεκριμένο πρόβλημα, το οποίο προέκυψε από την παράνομη, από άποψη διεθνούς δικαίου, ανάμειξη της «πολιτισμένης Δύσης» στα εσωτερικά των άνω χωρών, ανατίθεται στους αρμόδιους διεθνείς οργανισμούς. Και η Ρωσία παίζει πρωταγωνιστικό ρόλο στην επίτευξη της εξομάλυνσης της κατάστασης. Η εξάμηνη ρωσική αντιτρομοκρατική επιχείρηση στη Συρία που πραγματοποιήθηκε κατόπιν αιτήματος της νόμιμης κυβέρνησης δημιούργησε συνθήκες για την παύση του εμφυλίου πολέμου και την επιστροφή των προσφύγων στην πατρίδα τους. Οι Σύριοι πρέπει ανεξάρτητα και χωρίς εξωτερική παρέμβαση να δώσουν μέσω δημοκρατικών διαδικασιών λύση στα εσωτερικά προβλήματά τους. Μόνο μία τέτοια λύση θα είναι δίκαιη και βιώσιμη».\n– Ρωσία και Ελλάδα συνδέονται με παραδοσιακούς δεσμούς φιλίας. Ποιες είναι οι προοπτικές για την περαιτέρω σύσφιξη των σχέσεων, σε συνδυασμό και με τους περιορισμούς που έχουν μπει από την Ευρωπαϊκή Ενωση;\n«Οι εκατέρωθεν επισκέψεις και οι διμερείς επαφές στο υψηλό και το ανώτατο επίπεδο που έλαβαν χώρα το περασμένο έτος και που έχουν προγραμματιστεί και για φέτος, καθώς και το ποικίλο πρόγραμμα των Ετών της Ρωσίας στην Ελλάδα και της Ελλάδας στη Ρωσία αποτελούν τεκμήριο της περαιτέρω ενίσχυσης και ανάπτυξης των ελληνορωσικών σχέσεων, παρά τις δυσκολίες που ανέκυψαν ως αποτέλεσμα των κυρώσεων που επέβαλε η ΕΕ κατά της Ρωσίας. Οι εν λόγω κυρώσεις και τα προστατευτικά αντίμετρα της Ρωσίας σε συνδυασμό με την επίδραση της παγκόσμιας οικονομικής κρίσης, είχαν ως αποτέλεσμα το 2015 να μειωθούν οι ελληνορωσικές εμπορικές συναλλαγές κατά 30% και οι ελληνικές εξαγωγές προς τη Ρωσία κατά 40%. Ωστόσο, στις οικονομικές σχέσεις υπάρχουν ανεκμετάλλευτες ακόμη δυνατότητες. Για παράδειγμα, στη δημιουργία κοινών επιχειρήσεων επεξεργασίας των γεωργικών προϊόντων καθώς και στη συμμετοχή των δύο χωρών στα μεγάλα έργα μεταφοράς των ενεργειακών πόρων στη Δυτική Ευρώπη και επεξεργασίας αυτών. Επιπλέον, ελπίζουμε, ότι σύντομα στην ΕΕ θα υπερισχύσει η κοινή λογική και οι ανυπόστατες κυρώσεις κατά της Ρωσίας θα αρθούν. Με τη σειρά τους θα ανασταλούν και τα προστατευτικά μέτρα της Ρωσίας».\n– Σε αυτή την κρίσιμη καμπή για την Ελλάδα, η Ρωσία πως στηρίζει τη χώρα αλλά και τους πολίτες της που δοκιμάζονται;\n«Η ελληνική κυβέρνηση δεν έχει απευθυνθεί στη Ρωσία για παροχή οικονομικής βοήθειας. Την ίδια στιγμή, μπορούμε να κάνουμε λόγο για έμμεση οικονομική υποστήριξη μέσω του ρωσικού τουρισμού και των ελληνικών εξαγωγών στη χώρα μας των προϊόντων που δεν υπάγονται στα προστατευτικά αντίμετρα. Ακόμη περισσότερα έσοδα μπορεί να λάβει η Ελλάδα από την υλοποίηση κοινών ρωσοελληνικών ενεργειακών σχεδίων, καθώς και από τη ρωσική συμμετοχή στην ιδιωτικοποίηση των ελληνικών υποδομών».\nΑλεξέι Ποπόφ Γενικός Πρόξενος της Ρωσίας στη Θεσσαλονίκη ρωσία συέντευξη Συρία 2016-03-31\nΣυρία: Συνετρίβη ρωσικό βομβαρδιστικό\nΡωσικά αεροσκάφη βομβάρδισαν 38 αμάχους στον Ευφράτη\nΕτικέτες: Αλεξέι Ποπόφ Γενικός Πρόξενος της Ρωσίας στη Θεσσαλονίκη ρωσία συέντευξη Συρία\nΠροηγούμενο: Oι Αλβανοί γράφουν πως οι περισσότεροι σημαιοφόροι στην παρέλαση της 25ης Μαρτίου ήταν Αλβανοί\nΕπόμενο: Πομάκοι Θράκης: Η Τουρκία μάς επιβάλλει πολιτιστική γενοκτονία (ΒΙΝΤΕΟ)


ΟΔΗΓΊΕΣ - PDF\nDownload "ΟΔΗΓΊΕΣ https://www.youtube.com/watch?v=z88rgotjrwe"\n1 ΟΔΗΓΊΕΣ Στην παρουσίαση των εικόνων, βλέπουμε ένα φωτιστικό μεγάλου μεγέθους που δημιουργεί μια πολύ όμορφη ατμόσφαιρα στο χώρο. Η κατασκευή του, δεν είναι πολύπλοκη παρά το μέγεθός του. Για να το κατασκευάσω, χρησιμοποίησα σανίδες κρεβατιού. Είναι ένα σχετικά φθηνό υλικό, που επεξεργάζεται εύκολα. Μπορείτε να το βρείτε εύκολα ή να σας έχουν περισσέψει από κάποιο παλιό κρεβάτι σας. Οι διαστάσεις (πλάτος και πάχος) δεν αναγράφονται, διότι είναι ίδιες σε όλα τα κομμάτια που θα χρησιμοποιήσουμε (10 cm πλάτος επί 2 cm πάχος). Το χρώμα που το έχω φτιάξει, είναι το χρώμα του ξύλου αλλά μπορείτε να το βάψετε πολλά χρώματα και με διάφορες τεχνοτροπίες. Ο φωτισμός του είναι από led strips. Το υλικό αυτό, μπορείτε να το τοποθετήσετε πολύ εύκολα και να το επεξεργαστείτε. Σας παραθέτω ένα σύνδεσμο για να δείτε πως γίνεται: Αν δεν σας αρέσει ο συγκεκριμένος φωτισμός, μπορείτε να χρησιμοποιήσετε λάμπες φθορίου ή black light. Πωλούνται παρέα και με τη βάση τους, έτσι το μόνο που έχετε να κάνετε, είναι να τις βιδώσετε στο φωτιστικό σας. Τα εργαλεία που θα χρειαστούμε είναι: ένα πριόνι ή μία σέγα (για να κόψουμε τα κομμάτια μας) και ένα τρυπάνι (για τις τρύπες που θα κάνουμε και τις ξυλόβιδες που θα βιδώσουμε, για να ενώσουμε τα κομμάτια μας). Αν δεν ξέρετε πως να τα χρησιμοποιήσετε, ζητήστε από κάποια-ον που γνωρίζει να σας δείξει. Είναι μια εργασία που χρειάζεται αρκετή προσοχή. Τα παιδιά να είναι μακρυά από τέτοιες εργασίες. Στις παραπάνω εικόνες, βλέπουμε τα κομμάτια που πρέπει να κόψουμε με το πριόνι μας. Οι διαστάσεις τους αναγράφονται στις εικόνες. Είναι χωρισμένα σε τρεις υποομάδες, για να μην μπερδεύεστε. Κάθε υποομάδα θα τη φτιάξουμε ξεχωριστά και στο τέλος θα τα ενώσουμε μεταξύ τους. Έχω βάλει διαφορετικό χρώμα σε κάθε κομμάτι, για να τα ξεχωρίζουμε ποιο εύκολα. Με το μολύβι, θα σημειώσετε στο κάθε κομμάτι το χρώμα του και στο τέλος, θα τα σβήσετε για να βάψετε το φωτιστικό σας. Τα κομμάτια που έχουν το ίδιο χρώμα, έχουν το ίδιο μέγεθος.\n2 Στο επόμενο βήμα, περνάμε στην πρώτη υποομάδα. Τοποθετούμε τα ξύλα όπως τα βλέπουμε στις εικόνες. Μετράμε τις διαστάσεις που βλέπουμε, στο σκούρο κίτρινο ξύλο (στη μέση του). Στο σημείο που θα σημειώσουμε, θα τοποθετήσουμε το ανοιχτόχρωμο κίτρινο ξύλο. Το κέντρο της εφαπτόμενης επιφάνειας του ξύλου (κίτρινο ανοιχτό), θα ακουμπάει στο σημείο που σημειώσαμε. Δεν χρειάζεται να είναι ευθυγραμμισμένο, με το ξύλο που εφάπτεται. Η αριστερή φωτογραφία, θα είναι από τη πάνω πλευρά του φωτιστικού. Εκεί που εφάπτονται τα δύο ξύλα, κάνουμε μία τρύπα με το τρυπάνι και βιδώνουμε μια ξυλόβιδα. Στο επόμενο βήμα, περνάμε στην δεύτερη υποομάδα. Τοποθετούμε τα ξύλα όπως τα βλέπουμε στις εικόνες. Μετράμε τις διαστάσεις που βλέπουμε, στο σκούρο πράσινο ξύλο (στη μέση του). Στο σημείο που θα σημειώσουμε, θα τοποθετήσουμε το ανοιχτόχρωμο πράσινο ξύλο. Το κέντρο της εφαπτόμενης επιφάνειας του ξύλου (πράσινο ανοιχτό), θα ακουμπάει στο σημείο που σημειώσαμε. Δεν χρειάζεται να είναι ευθυγραμμισμένο, με το ξύλο που εφάπτεται. Η αριστερή φωτογραφία, θα είναι από τη πάνω πλευρά του φωτιστικού. Εκεί που εφάπτονται τα δύο ξύλα, κάνουμε μία τρύπα με το τρυπάνι και βιδώνουμε μια ξυλόβιδα. Στο επόμενο βήμα, περνάμε στην τρίτη υποομάδα. Τοποθετούμε τα ξύλα όπως τα βλέπουμε στις εικόνες. Μετράμε τις διαστάσεις που βλέπουμε, στο κόκκινο ξύλο (στη μέση του). Στο σημείο που θα σημειώσουμε, θα τοποθετήσουμε το ροζ ξύλο. Το κέντρο της εφαπτόμενης επιφάνειας του ροζ ξύλου, θα ακουμπάει στο σημείο που σημειώσαμε. Δεν χρειάζεται να είναι ευθυγραμμισμένο,\n3 με το ξύλο που εφάπτεται. Η αριστερή φωτογραφία, θα είναι από τη πάνω πλευρά του φωτιστικού. Εκεί που εφάπτονται τα δύο ξύλα, κάνουμε μία τρύπα με το τρυπάνι και βιδώνουμε μια ξυλόβιδα. Στο επόμενο βήμα, τοποθετούμε το κίτρινο ξύλο πάνω στο πράσινο, όπως φαίνεται στην εικόνα. Μετράμε την απόσταση που βλέπουμε στην εικόνα και εκεί που ενώνονται (στο κέντρο), με το τρυπάνι μας κάνουμε μία τρύπα και βιδώνουμε μία ξυλόβιδα. Στο επόμενο βήμα, σχεδιάζουμε τις γραμμές που βλέπουμε στην πρώτη εικόνα. Τοποθετούμε το σημείο 2 πάνω στο σημείο 1. Το κόκκινο ξύλο, θα εφάπτεται και θα ευθυγραμμίζεται στη γραμμή που κάναμε στο κίτρινο ξύλο (δεύτερη εικόνα). Επαναλαμβάνουμε το ίδιο, με το άλλο κόκκινο ξύλο, μόνο που το τοποθετούμε πάνω στο πράσινο. Τώρα, εκεί που εφάπτονται τα κόκκινα ξύλα (σε απόσταση 3 cm από τις μύτες των κόκκινων ξύλων), με το τρυπάνι μας κάνουμε από μία τρύπα και βιδώνουμε από μία ξυλόβιδα. Η ξυλόβιδες, πρέπει να διαπερνούν το πράσινο με το κίτρινο ξύλο και να ενώνουν τα κόκκινα. Φαίνεται στις παρακάτω εικόνες.\n4 Ο σκελετός του φωτιστικού μας έχει ολοκληρωθεί. Το αποτέλεσμα, είναι αυτό που βλέπουμε στην εικόνα. Στο επόμενο βήμα θα πρέπει να τοποθετήσουμε των φωτισμό μας. Τα καλώδια, θα τα στερεώσουμε με ένα συρραπτικό κατά μήκος των ξύλων για να μην μας κρέμονται (προσοχή μην τρυπήσετε τα καλώδια). Χρησιμοποιούμε, αν θέλουμε χρωματιστά καλώδια. Τα καλώδια θα τα ενώσουμε όλα μαζί στη μέση, με το κεντρικό μας καλώδιο που θα πηγαίνει στην πρίζα μας. Αν δεν γνωρίζεται πως γίνετε μην το επιχειρήσετε μόνοι σας, συμβουλευτείτε κάποια-ον που γνωρίζει ηλεκτρολογικά. ΚΑΛΉ ΕΠΙΤΥΧΊΑ


Persona Non Grata - Confirm your Humanity (Steel Gallery) | Greek Rebels\nChania Rock Festival 2019_468X60 - 468|60|Chania Rock Festival 2019_468X60|||bothGreek Rebels Advert Feb 2018_468x60 - 468|60|Greek Rebels Advert Feb 2018_468x60||www.facebook.c|bothwhale-468×60 - 468|60|whale-468×60|||bothvinylmonster468x60 - 468|60|vinylmonster468x60||http://www.vinylmonster.gr/|bothsymmetric records - 468|90|symmetric records||https://www.facebook.com/symmetricrecords/|bothBob Katsionis 2018_468x60 - 468|60|Bob Katsionis 2018_468x60||https://bobkatsionis.bandcamp.com/|bothRODSTUDIOS-468×60-BANNER - 468|60|RODSTUDIOS-468×60-BANNER|||both\nPersona Non Grata - Confirm your Humanity (Steel Gallery)\nChania Rock Festival 2019_728x90 - 728|90|Chania Rock Festival 2019_728x90|||bothsear bliss 728×90 - 728|90|sear bliss 728×90|||bothGreek Rebels Advert Feb 2018_728x90 - 728|90|Greek Rebels Advert Feb 2018_728x90||https://www.facebook.com/GreekRebels/|bothRodStudios_728x90 - 728|90|RodStudios_728x90|||bothBob-Katsionis_728x90 - 728|90|Bob-Katsionis_728x90|||bothwhale_728x90 - 728|90|whale_728x90|||both\nΟι Persona Non Grata άργησαν αρκετά να μας παρουσιάσουν την τρίτη δισκογραφική τους δουλειά. Οι Αθηναίοι σίγουρα δεν είναι τεμπέληδες ή δεν έχουν αρκετές ιδέες, απλά τα προβλήματα με τη σύνθεσή τους ήταν από ότι φαίνεται αρκετά. Πέντε χρόνια έκανε λοιπόν το “Confirm Your Humanity” να δει το φως του ήλιου και η επιστροφή του καταπληκτικού Vasilis Axiotis στα φωνητικά, κάνει τα πράγματα πολύ ενδιαφέροντα.\nΟι Persona Non Grata είναι ένα από τα πιο ελπιδοφόρα Progressive Metal σχήματα στην Ελλάδα, και οι προηγούμενοι δίσκοι τους “Shade in the Light” (2009) και “Quantum Leap” (2011), είχαν αφήσει ελπιδοφόρα σημεία, αν και ποτέ δεν μπορώ να πω ότι με έκαναν να τους αγαπήσω. Το “Confirm Your Humanity” απομακρύνεται ακόμη περισσότερο από τους Dream Theater και τους Symphony X και κοιτάει περισσότερο σε μεταγενέστερους Fates Warning αλλά και Redemption. Βάλτε στην εξίσωση και λίγο από Poverty’s No Crime και μάλλον καταλαβαίνεται το στυλ που ακολουθούν οι Αθηναίοι σε αυτό το δίσκο.\nΑπό εκεί και πέρα, η μπάντα είναι σε μεγάλες τεχνικές φόρμες. Τα τεχνικά στοιχεία είναι πραγματικά πονοκέφαλος για κάθε μουσικό, ενώ τα παιδιά προσπαθούν να βρουν τη χρυσή γραμμή μεταξύ της μελωδίας και της τεχνικής. Τα καταφέρνουν; Άλλες φορές ναι και άλλες φορές όχι. Για παράδειγμα τα “In Contrast” και “Memory Lane” προσπαθούν με τα μελωδικότατα και εθιστικά ρεφρέν τους να σε βάλουν σε μια μελαγχολική διάθεση, αλλά τα τεχνικά και Jazzy στοιχεία, ειδικότερα στο δεύτερο, κάπου χαλάνε όλη αυτή την αίσθηση. Στο ομώνυμο κομμάτι ή ακόμη και στο μπαλαντοειδές “Fives 5”, τα πράγματα είναι ακόμη καλύτερα, αφού οι μελωδίες εξισορροπούνται με πολύ καλό τρόπο με τα τεχνικά στοιχεία και η μελαγχολική ατμόσφαιρα ξεχειλίζει όπως θα έπρεπε.\nΓενικά ο δίσκος ακούγεται ευχάριστα, αν και σε κάποια σημεία αρχίζουν και με κουράζουν κάποιες επιλογές της μπάντας, ειδικά στα σημεία που προσπαθούν να βγάλουν όλες τις τεχνικές ικανότητες τους. Ο Vasilis Axiotis αρχίζει από ένα σημείο και κουράζει με τις συνεχείς κορώνες του και τα υψηλά φωνητικά που έχει επιλέξει να βάλει, χωρίς αυτό να ακυρώνει την μεγάλη του ικανότητα να βγάζει προς τα έξω αρκετό πάθος.\nΤο θετικό στο δίσκο είναι η χρήση των πλήκτρων του John Ioannidi, ο οποίος προσεχτικά και με μεγάλη μαεστρία γράφει μελωδικά solos και αρκετές φορές ντύνει με μαεστρία τα κομμάτια, προσδίδοντας την απαραίτητη ατμόσφαιρα για το μελαγχολικό πέπλο που ξετυλίγουν οι Persona Non Grata. Για τις κιθαριστικές ικανότητες του Chri Gatsou, δεν πρόκειται να μιλήσω, αφού το παιδί κάνει εξαιρετική δουλειά, σε πολύ δύσκολα μέρη και ειδικά στα jazz περάσματα.\nΕπίσης, όταν έχουμε να κάνουμε με ένα δίσκο στον οποίο έχει κάνει παραγωγή ο Chris Tsangarides, δεν νομίζω ότι πρέπει να μιλήσουμε καν για θέμα παραγωγής. Κρυστάλλινος ήχος, τα πάντα ακούγονται καθαρά και σίγουρα ο μοντέρνος ήχος της μπάντας θα έχει να ευχαριστήσει τον μεγάλο αυτό παραγωγό.\nΓενικά όμως, ενώ ο δίσκος δείχνει και πάλι ότι έχει τις δυνατότητες, κάπου οι Persona Non Grata δεν βγάζουν και πάλι ένα σύνολο που μπορείς να πεις ότι μπορείς να το αγαπήσεις. Ναι υπάρχουν αρκετές καλέ ιδέες, αρκετές καλές μελωδίες, αλλά μετά από μερικά ακούσματα δεν μπορώ να πω ότι το “Confirm Your Humanity” με κάλεσε να το ακούσω πάλι, αλλά μου άφησε μια αίσθηση κούρασης στο αυτί μου. Ο δίσκος σίγουρα δεν είναι κακός, αλλά σίγουρα δεν είναι και το album που θα περάσει τους Persona Non Grata από το από το απλά καλό στο πολύ καλό / εξαιρετικό. Η αλήθεια είναι ότι περίμενα πολύ καλύτερη δουλειά από τη μπάντα, αλλά και πάλι πιστεύω ότι δείχνουν όλες τις δυνατότητες και τα δόντια που έχουν στο “Confirm Your Humanity”. Ελπίζω ότι στον επόμενο δίσκο, θα εξισσοροπήσουν ακόμη περισσότερο τις μελωδίες με τα τεχνικά μέρη και θα μας δώσουν την εξαιρετική κυκλοφορία που είμαι τόσο σίγουρος ότι μπορούν να κάνουν. Το “Confirm Your Humanity”, απευθύνεται στους οπαδούς των Fates Warning / Redemption και ίσως και των πρώιμων Dream Theater.\nVolbeat – Seal the Deal & Let’s Boogie (Universal)\nHell’s Domain – Hell’s Domain (Punishment 18)


HELEXPO ΑΕ - Εφημερίδα Ημερήσια Ημαθίας\nΤετάρτη 27 Μαΐου 2020 14:36\nΑναζήτηση: HELEXPO ΑΕ\nΓεδεών Βούλης : «Το 2012 παραλάβαμε δυο «ερείπια» και τα «απογειώσαμε»!\n19 Σεπ 2018 10:38\nΜέλος της διοίκησης της ΔΕΘ ο Ημαθιώτης επιχειρηματίας, αντιπρόεδρος του ΣΕΒΕ, Γεδεών Βούλης. Του ζητήσαμε ένα μίνι απολογισμό για την 83η ΔΕΘ, η οποία έριξε «αυλαία» το βράδυ της Κυριακής 16ης Σεπτεμβρίου. «Φέτος είχαμε 1.500 εκθέτες, από 1.400 το 2017, το 90% των οποίων ήταν ιδιώτες. Τη ΔΕΘ επισκέφθηκαν 283.000 άτομα, έναντι 263.000 πέρσι, με τζίρο τα 3 εκ. ευρώ, έναντι 2,5 το 2017. Η διοργάνωση υπήρξε άριστη. Όλα τα μέλη της...


Τάσος Λούκος: “Οι άνθρωποι στερεύουμε γρήγορα όσο «καταναλώνουμε» το μέσα μας για να δημιουργήσουμε¨” – Ρα2φωνο Live 🎧\nΤάσος Λούκος: “Οι άνθρωποι στερεύουμε γρήγορα όσο «καταναλώνουμε» το μέσα μας για να δημιουργήσουμε¨”\nΑυτή τη φορά, πάμε να γνωρίσουμε ένα νέο καλλιτέχνη με όρεξη και πάθος για τη μουσική. Αν και όπως μας είπε, νιώθει ξένος με αυτό που λέγεται χορός και πάρτι, μας έβαλε στο “δικό του” πάρτι και μας έκανε να χορέψουμε στους ρυθμούς της μουσικής του και να τραγουδήσουμε τους στίχους του τραγουδιού του “Γιατί δεν μιλάς μωρό μου¨. Η μουσική είναι μάλλον “οικογενειακή υπόθεση” αφού το “μικρόβιο της μουσικής” το είχε ο πατέρας του και το “κόλλησαν τα αδέρφια του αλλά και ο ίδιος. Ο λόγος βέβαια για τον Τάσο Λούκο ! Αρκετά όμως σας είπα εγώ, πάμε να δούμε τι μας λέει ο ίδιος:\nΚαλώς ήρθες στο ra2fono.gr! Μίλησέ μας για σένα και πώς αποφάσισες να ασχοληθείς με τη μουσική.\nΚαλώς σας βρίσκω και σας ευχαριστώ θερμά για την πρόσκληση για κουβέντα! Αν έπρεπε να συστηθώ με λίγα λόγια, θα έλεγα ότι είμαι μουσικός/τραγουδοποιός και γράφω ελληνόφωνα 80s/90s ποπ-ροκ τραγούδια τα οποία προτιμώ να τα δουλεύω παρέα με συγγενείς και φίλους. Επίσης είμαι αρχιτέκτονας.\nΠοια ήταν η πρώτη αφορμή που θυμάσαι και σε οδήγησε σε αυτό τον δρόμο;\nΗ μουσική ήταν ανέκαθεν μεγάλο ζήτημα στο σπίτι μου λόγω του σκληροπυρηνικού μουσικόφιλου και ερασιτέχνη κιθαρίστα πατέρα. Ταυτόχρονα ο μεγάλος μου αδελφός Σπύρος Λούκος, επίσης τραγουδοποιός, ασχολείτο από πολύ μικρός με τη μουσική, πράγμα το οποίο μιμήθηκα από νωρίς. Η χαριστική βολή ήταν το 99’ με την επανένωση των Socrates, όπου είδα ζωντανά τον Τρανταλίδη να παίζει τύμπανα και κατάλαβα ότι αυτό θέλω να κάνω κι εγώ.\nΜίλησε μας λίγο για το single “Γιατί δεν μιλάς μωρό μου»! Είναι πολύ «ανεβαστικό» και σίγουρα προκαλεί όχι μόνο να το ακούσουμε αλλά και να το χορέψουμε…\nΧαίρομαι πολύ που σας προκαλεί να χορέψετε! Ανέκαθεν αισθανόμουν ξένος με αυτό που λέγεται χορός και πάρτι, είτε ως καλεσμένος είτε ως οικοδεσπότης. Απ’ ό,τι φαίνεται ίσως κατάφερα να συμμετάσχω στο πάρτι με τη μουσική μου! Αποτελεί το πρώτο κομμάτι ενός κύκλου 10 τραγουδιών που θα κυκλοφορήσουν ως αυτόνομα releases. Στο video-clip του κομματιού δε μου έκανε την τιμή συμμετάσχει ως «μωρό» η απολαυστικότατη Άννη Θεοχάρη.\nΤους στίχους, τη μουσική και την ενορχήστρωση την έχεις κάνει εσύ, πόσο δύσκολο ήταν;\nΠράγματι μέχρι τώρα στα ελληνόφωνα τραγούδια μου το πράγμα είναι εξ ολοκλήρου δικής μου κατασκευής! Επίσης, συνήθως παίζω ή προγραμματίζω όλα τα όργανα του τραγουδιού. Όταν αυτό δεν είναι εφικτό κατά κανόνα ζητώ βοήθεια από τα δύο μου αδέλφια, τον Σπύρο για πιάνα και τον Θάνο για σαξόφωνα, ενώ για τις περιπτώσεις ενός δυσεύρετου οργάνου, όπως π.χ. είναι το όμποε, έχω την τύχη να γνωρίζω εξαιρετικούς συναδέλφους που μου προσφέρουν το ταλέντο και την καλή τους διάθεση.\nΕπίσης, θέλω να πω ότι στη θέση του mixing ηχολήπτη βρίσκεται πάντα ο παιδικός φίλος Χρήστος Ζαντιώτης και σε εκείνη του mastering ηχολήπτη ο εκλεκτός Απόστολος Σιώπης. Για να απαντήσω όμως και στο αν το βρίσκω δύσκολο να κάνει κανείς τόσο μοναχικά τα τραγούδια του, θα έλεγα ότι για μένα είναι καθαρή χαρά και πρόκληση. Τόσο για τους στίχους και τη μουσική, όσο και για την ενορχήστρωση. Και τα τρία αυτά συστατικά του τραγουδιού τα μαθαίνει κανείς, όπως μαθαίνει το μουσικό όργανο που έχει επιλέξει, έχει μέσα πολύ το στοιχείο της ανακάλυψης και μια αίσθηση σαν να ξετυφλώνεσαι όσο μαθαίνεις.\nΟι στίχοι μιλάνε για κάποιο υπαρκτό πρόσωπο; Αν όχι, από πού τους εμπνεύστηκες;\nΘα μου άρεσε να υπάρχει μια γοητευτική ιστορία πίσω από το τραγούδι, αλλά δυστυχώς το πράγμα είναι πολύ πιο πεζό! Το «μωρό» δεν έλεγε με τίποτα να σηκώσει το τηλέφωνο και είπα ότι θα την κατάφερνα αν της το ζητούσα μ’ ένα τραγούδι! Όταν ξεκίνησα να γράφω τραγούδια έγραφα αποκλειστικά για τις προσωπικές μου εμπειρίες.\nΌσο περνάνε τα χρόνια, προσπαθώ και ευτυχώς σιγά σιγά το μαθαίνω, να κάνω τραγούδι εμπειρίες άλλων ή να πάρω αφορμή από μια πληροφορία από έναν φίλο και να φτιάξω μια φανταστική ιστορία. Βρίσκω μεγάλη αξία σε αυτό, γιατί πιστεύω ότι οι άνθρωποι στερεύουμε γρήγορα όσο «καταναλώνουμε» το μέσα μας για να δημιουργήσουμε. Κι όσο εσωτερικεύεις μια ιστορία ή μια φράση ενός φίλου, προκειμένου να την κάνεις τραγούδι ή βιβλίο ή ταινία, ίσως έχεις ελπίδα να πλατύνεις ο ίδιος.\nΣου αρέσει να πειραματίζεσαι μουσικά; Υπάρχει κάτι που δεν θα ήθελες να ασχοληθείς;\nΑπό πολύ νωρίς μου άρεσαν οι καλλιτέχνες που είχαν μεγάλο μουσικό εύρος και ήχο, όπως ο Σαββόπουλος, αλλά και εκείνοι που έμπλεκαν μουσικά ιδιώματα, όπως οι Socrates. Πλέον φέρω κι εγώ την αγωνία να φτιάξω κάτι που αφ’ ενός θα είναι έστω λίγο καινούριο για τα δικά μου πλαίσια και αφ’ ετέρου να καταφέρω να συνδυάσω τις όποιες μουσικές πληροφορίες έχω ρουφήξει ανά τα χρόνια. Όσο για τη δεύτερη ερώτησή σας, δεν έχω σκεφτεί κάποιο συγκεκριμένο ιδίωμα με το οποίο δεν θα ήθελα ποτέ να ασχοληθώ, μπορώ να πω όμως ότι εύχομαι να μην χρειαστεί να ασχοληθώ με οποιοδήποτε είδος μουσικής από ανάγκη βιοπορισμού.\nΤι σκέφτεσαι για το καλλιτεχνικό σου μέλλον; Πως φαντάζεσαι τον εαυτό σου 10 χρόνια μετά;\nΟνειρεύομαι αυτό που νομίζω πως ονειρεύεται κάθε άνθρωπος που γράφει τραγούδια, δηλαδή μια 24/7 μουσική ζωή, με δίσκους, ζωντανές εμφανίσεις, αποδοχή από το κοινό και ταυτόχρονα όλα αυτά να μου επιτρέπουν να βιοπορίζομαι χωρίς να χρειάζεται να εργάζομαι και εκτός μουσικής. Φυσικά, όλα αυτά με δεδομένο ότι υπάρχει λόγος να ασχολείται ο κόσμος μαζί μου! Δηλαδή να έχω κάτι να πω που πράγματι να έχει λόγο ύπαρξης. Σε 10 χρόνια από τώρα, αν το δω ρεαλιστικά, θα ήθελα να έχω εξασφαλίσει μια μεγαλύτερη ευκολία να επικοινωνώ τη μουσική μου με τον κόσμο που τον ενδιαφέρει.\nΔημιουργικά έχεις επηρεαστεί από άλλους καλλιτέχνες; Ποιους;\nΦυσικά και είμαι προϊόν των ακουσμάτων μου, όπως όλοι άλλωστε, δηλαδή προϊόν του σπιτιού μου, της εποχής μου και του τόπου μου. Θα έλεγα ότι οι βασικότερες επιρροές μου είναι ο Σαββόπουλος, οι Socrates, ο Δεληβοριάς, οι Active member και άλλοι. Όσον αφορά σε καλλιτέχνες του εξωτερικού, ο Randy Newman, οι Pink Floyd, ο Chris Rea. Επίσης με έχουν επηρεάσει και κάποιες φωνές, ως προς τον τρόπο που τραγουδάνε, όπως ο Δάντης και ο Μπίγαλης.\nΠως φαντάζεσαι τη ζωή σου χωρίς μουσική;\nΕφιαλτική! Σαν να μου πήρε κανείς έναν από τους δυο-τρεις λόγους που έχω για να ξυπνήσω. Ελπίζω να μη συμβεί ποτέ, ούτε σε μένα, αλλά ούτε και σε κανέναν άνθρωπο που κάποια στιγμή στη ζωή του νοιώθει αυτό το κάλεσμα. Γιατί μετά από αυτό το σημείο του καλέσματος, όλες οι άλλες εναλλακτικές φαντάζουν λειψές.\nΤι να περιμένουμε από εσένα, όταν με το καλό ξεπεράσουμε τα προβλήματα με τον ιό; (τα σχέδια σου)\nΣίγουρα θα ανέβω στο πάλκο παρέα με συγγενείς και φίλους για να παίξω ξανά, σχεδόν αδιαφορώντας για το τι θα παίξω, αρκεί να ξανά-νιώσω αυτό το συναίσθημα που έχει το πατάρι! Αν πάνε όλα καλά, θα συνεχίσω τα αυτόνομα releases του πρώτου αυτού κύκλου τραγουδιών μου, στις γνωστές ψηφιακές πλατφόρμες και όταν ανοίξει το πράγμα, θα αρχίσω τις προσωπικές μου εμφανίσεις.\nΤι θα συμβούλευες τους ακροατές του ra2fono.gr;\nΔεν θα ήθελα να συμβουλέψω τίποτα σε κανέναν, γιατί το πράγμα σήμερα είναι τόσο δύσκολο να το ερμηνεύσει κανείς με σιγουριά, συνεπώς δεν νοιώθω ότι είμαι σε θέση να «κουνάω το δάχτυλο» προς οποιαδήποτε κατεύθυνση. Εύχομαι μόνο ψυχραιμία και δύναμη απέναντι στην παράλογη αυτή καραντίνα και την ολοένα κλιμακούμενη βία. Επίσης, βρίσκω αξία στο να προσπαθεί κανείς να επαγρυπνεί ώστε να ξεχωρίζει ποια ζητήματα έχουν πραγματική σημασία την κάθε στιγμή και ποια είναι απλά θέματα προς κατανάλωση. Σας ευχαριστώ από καρδιάς για τις ερωτήσεις και τη φιλοξενία σας!\nΣε ευχαριστούμε και σου ευχόμαστε πάντα επιτυχίες!!!\nΑκούστε εδώ το τραγούδι: “Γιατί δεν μιλάς μωρό μου”\nBy: ra2fono.grCategories : Categories : GossipTags: συνέντευξη Τάσος Λούκος\n«Ότι Αγάπησα Μείνε» | Χρήστος Δρακόπουλος\nΜάκης Δημάκης-Νίκος Ζωϊδάκης: Βίντεο από το sold out live tour τους στην Αμερική- «Βροχή» τα δολάρια


Η απορία για ΟΣΕ και το «δαχτυλίδι» της Alpha για τα κυπριακά NPΕs\nΤελ. ενημ.:13/04/2021 08:32\nALPHA BANK: Στην τελική ευθεία εισήλθε η επιλογή servicer για κυπριακά μη εξυπηρετούμενα ανοίγματα (Non Performing Exposures- NPEs) του ομίλου Alpha, ονομαστικής αξίας 3,8 δισ. ευρώ.\nΗ τράπεζα δέχθηκε τρεις δεσμευτικές προσφορές (APS, Pepper, Altamira), οι οποίες αφορούσαν στη διαχείριση του συνόλου των NPEs (λιανικής και εταιρικά) και, όπως πληροφορείται η στήλη, έχει μπει σε περίοδο αποκλειστικών συζητήσεων με την Altamira Κύπρου, η οποία έχει εξαγοραστεί από την doBank.\nΤο σχέδιο προβλέπει ότι ο προτιμητέος επενδυτής θα ιδρύσει νέα εταιρεία, η οποία θα υπογράψει σύμβαση με τον όμιλο Alpha για τη διαχείριση επί μια τετραετία (με δικαίωμα παράτασης) των προαναφερόμενων NPEs.\nΗ νέα εταιρεία θα πάρει και μέρος του προσωπικού, που απασχολεί σήμερα ο όμιλος Alpha.\nΟΣΕ: Ολόκληρη θυγατρική για την προώθηση και παρακολούθηση των σιδηροδρομικών έργων έχει ο ΟΣΕ, την ΕΡΓΟΣΕ, αλλά η στήλη πληροφορείται πως προωθείται νέο οργανόγραμμα το οποίο έχει τόσο νέα διεύθυνση μελετών, όσο και νέα διεύθυνση έργων. Οι περισσότεροι μηχανικοί του ΟΣΕ έχουν, όπως είναι λογικό, στελεχώσει την ΕΡΓΟΣΕ.\nΓι' αυτό και αρκετοί αναρωτιούνται πού θα βρεθεί το εξειδικευμένο προσωπικό που θα απασχοληθεί στις νέες διευθύνσεις.\nΟ «θρίαμβος» Μπακογιάννη στην Αθήνα και η ανησυχία λόγω... σιγουριάς!\nΚαθολικό αίτημα η άμεση ψήφιση των νέων ποινικών κωδίκων\nEurobank: Ποιοι πέρασαν στη β' φάση για το mega deal\nΑπό ζημιά σε... ζημιά κινούνται οι χρηματιστηριακές εταιρείες\nΗ χαμηλή πτήση της ΤΙΤΑΝ και η «επιμονή» για αλλαγή έδρας


lemonostiftis: τα 16 καλύτερα παλιά άλμπουμ που άκουσα το 2013\nΑναρτήθηκε από lemonostiftis στις 1:01 π.μ.\nlefti 16 Δεκεμβρίου 2013 - 1:21 π.μ.\nΩ..τι να πω τώρα παλιοσειρά..Μας τελείωσες.Όμορφα. :)\nΚαλή εβδομάδα lemon.\nlemonostiftis 16 Δεκεμβρίου 2013 - 1:31 π.μ.\nΚαλημέρα lefti, Κι ΕΥΧΑΡΙΣΤΩ. Παιδεύτηκα να πετσοκόψω τη λίστα στα 16 είναι η αλήθεια αλλά σκέφτηκα μπας και βαρεθούν οι πάντες . Είχα ήδη γράψει για 21! Μου βάζεις ιδέες για συμπληρωματική λίστα.\nΤα δικά σου φρέσκα παλιά ακούσματα του 2013?\nΈχει πλάκα να λέμε καλημέρα ξημερώματα πριν την πέσουμε για ύπνο.\nlefti 16 Δεκεμβρίου 2013 - 1:24 π.μ.\nΘα μπορούσες να τα κάνεις και 20 - λέμε τώρα..\nHfaistiwnas 16 Δεκεμβρίου 2013 - 6:19 π.μ.\nlemonostiftis 16 Δεκεμβρίου 2013 - 5:54 μ.μ.\nτην καλησπέρα μου Ηφ!\nΓιάννης Περδίκης 16 Δεκεμβρίου 2013 - 6:27 μ.μ.\nΆντε γιατί πήξαμε με τις λίστες για το 2013 ;-) Ωραίες επιλογές , αγαπάμε Keith Jarret , Durutti και Richman !\nlemonostiftis 17 Δεκεμβρίου 2013 - 9:37 π.μ.\nΝα 'σαι καλά Γιάννη. Φυσιολογικό είναι τέτοιο καιρό να γίνονται οι ανασκοππήσεις με τα φρέσκα της χρονιάς αλλά όντως ειναι τόσο πολλές που τουλάχιστον εγώ δεν προλαβαίνω να τις διαβάσω, όχι να ακούσω και τα προτεινόμενα. Άσε που με πιάνει και εκείνο το αγχωτικό σοκ, αφού θα χρειαζόμουν μήνες για να τα ακούσω κανονικά (παραπάνω από μια φορά).\nΔημήτρης 16 Δεκεμβρίου 2013 - 6:30 μ.μ.\nΤην έβαλα ήδη μπρος τη λίστα σου, αρχή με Au Pairs. :)\nlemonostiftis 17 Δεκεμβρίου 2013 - 9:49 π.μ.\nΚαλή αρχή Δημήτρη! Αν βρεις κάτι που θα σε ενθουσιάσει ρίξε και καμμιά ειδοποίηση αν δε βαριέσαι.\nJohny Rocker 17 Δεκεμβρίου 2013 - 4:49 π.μ.\nΑγαπώ αγαπητέ lemonostiftis τους dead moon ειναι απο τις λίγες garage μπάντες που ακόμα με ανατριχιάζουν ακούω πιο πολύ τέτοια φάση\nΧαίρομαι που υπάρχεις θα σε προσθέσω στα ιστολόγια που διαβάζω\nΑν θέλεις πέρνα και απο τα μέρη μου(κανω μια νέα προσπάθεια) να μιλήσω για μουσική έτσι όπως εγώ την βιώνω\nlemonostiftis 17 Δεκεμβρίου 2013 - 9:54 π.μ.\nΚαλως ήρθες Johny κι ευχαριστώ για τα καλά λόγια. Τους Dead Moon τους είχα αδικήσει για πολλά χρόνια αλλά ποτέ δεν είναι αργά. Νομίζω πως καταλαβαίνω πλέον κι εγώ τις ανατριχίλες που λες. Να σαι καλά και θα τα πούμε κι από τα νέα (καλή επιτυχία κιόλας) μέρη σου.\nkalo paidi alla... 19 Δεκεμβρίου 2013 - 5:10 μ.μ.\nDead moon - Killing me απλά ανατριχίλα! Ωραία η ιδέα σου κάτσε να σκεφτώ και τη δική μου λίστα και θα επαναξανάρθω! :)\nlemonostiftis 20 Δεκεμβρίου 2013 - 5:11 μ.μ.\nΝαι είναι τραγουδάρα και ...θερίζει με τον τρόπο του. Καλό παιδί άκου και τους Baroques, εικάζω θα σου αρέσουν. Περιμένω τις λίστες σου.


Το μεγάλο ερωτηματικό! – Apollon365\nΜεγάλο είναι το ερωτιματικό εάν θα παίξει ή όχι ο Άμπραχαμ Γκιέ Γκιέ. Ο Αφρικανός επιθετικός, που έχασε τον αγώνα με την ΑΕΚ είναι αμφίβολος για το ντέρμπι του ερχόμενου Σαββάτου (24/9), καθώς έχει κάποιες ενοχλήσεις στο πόδι.\nΜε τα μέχρι τώρα δεδομένα, οι πιθανότητες να προλάβει είναι μοιρασμένες, καθώς ο Ιβοριανός νιώθει καλύτερα και από αύριο θα αρχίσει να ανεβάζει ρυθμούς. Βέβαια, όταν μιλάμε για τον Γκιέ δεν πρέπει να είμαστε σίγουροι στις προβλέψεις αφού γνωρίζουμε ότι έχει χρόνιο πρόβλημα με τους τραυματισμούς…\nΚάτι περισσότερο από επιτακτική ανάγκη!\nΕπίσημη ενημέρωση για Γκίε!


Περισσότερα από 100 μέλη του ΑΠΘ σε λίστα που συντάσσεται στο Stanford για κορυφαίους επιστήμονες παγκοσμίως | Agroekfrasi\nΤο πλούσιο ερευνητικό έργο των ανθρώπων του Αριστοτέλειου Πανεπιστημίου Θεσσαλονίκης αναδεικνύεται, για ακόμη μια χρονιά, μέσω της συμμετοχής πληθώρας μελών του ΑΠΘ σε ετήσια κατάταξη με τους/τις κορυφαίους/κορυφαίες επιστήμονες παγκοσμίως. Ανάμεσα σε αυτούς 6 καθηγητές της Γεωπονίας.\nΤα μέλη του Αριστοτελείου .\nΠροηγούμενο άρθροΦ.Αραμπατζή :«Το Νομοσχέδιο για τις κτηνοτροφικές εγκαταστάσεις έτυχε πανηγυρικής υποδοχής από τους θεσμικούς φορείς\nΕπόμενο άρθροΠληρωμές από μέτρο 11 «Βιολογικές καλλιέργειες» του Π.Α.Α. μέχρι 17/12 οι ενστάσεις